Россия телеканали Ўзбекистон ҳақида ҳужжатли фильмни суратга ола бошлади\n16:34 / 24.07.2017\nРоссиянинг "Культура" телеканали "Ўзбекистон: қўлга киритилган топилмалар" ҳужжатли фильмини суратга олиш ишларига киришди. Бир соатга мўлжалланган мазкур ҳужжатли фильм Россиянинг “Культура” телеканали, ЎзЭОВМА ва “Караван-ТВ” ҳамкорлигида суратга олинади.\nФильмда замонавий Ўзбекистоннинг бир неча асрлик анъаналари ва донишмандларининг ақл-заковати билан ҳамоҳанг равишда ривожланиб бораётгани ҳақида сўз боради. Улар ҳар бир қадамда учрашиб, ҳамжиҳатлик ва тотувликда кун кечирмоқда.\nСуратда: “Культура” телеканалининг суратга олиш гуруҳи ва ЎзЭОВМА Конрад Аденаур номли Марказий Осиё Фондининг ҳудудий вакили (ГФР) Томас Кунц иштирокида интервьюни суратга олмоқда.\n“Ўзбекистон ҳар доим турли динга ва маданиятга эътиқод қилувчи одамлар аҳил-иноқликда яшайдиган толерант ҳудуд бўлиб келган. Бунга суратга тушириш режалаштирилган Самарқанд шаҳрида жойлашган Дониёл пайғамбар мақбарасини, Тошкент шаҳридаги католик черкови ва православларнинг Успенский соборини мисол келтиришимиз мумкин. Бироқ ҳужжатли фильмнинг асосий ғояси ва лейтмотиви мамлакатдаги энг бой маданий ва тарихий мерос ҳисобланган, Ўзбекистон олимлари томонидан ўрганиб келинган энг қадимий ёдгорликлар ёзуви ҳисобланади. Биз сизга ота-боболар ва муқаддас Ислом анъаналарига содиқ ҳолда замон билан ҳамнафас равишда ривожланиб бораётган Ўзбекистон ва унинг халқи ҳақида ҳикоя қиламиз”, деди фильм режиссёри Валерий Белов.\nФильм продюсери Фирдавс Абдухолиқов ЎзЭОВМА учун бу Россия телекомпаниялари билан навбатдаги фильмни суратга олиш лойиҳаси бўлганлигини таъкидлади: “Биз илгари ҳам машҳур “Мастерская” кинокомпанияси билан ҳамкорликда “Ўзбекистон қумликлар дурдонаси” ва Қорақалпоғистон ҳақидаги “Вақт қумликлари аро” номли ҳужжатли фильмларни суратга олганмиз. “Культура-Россия” телеканали билан қилган ҳамкорлигимиз Республикамизнинг мустақиллик байрами учун муносиб совға бўлади, деб умид қиламиз”.


АҚШ ҳарбий базалари ҳимоясиз деб тан олинди - 01.06.2021, Sputnik Ўзбекистон\nCSBA таҳлилчилари АҚШнинг хорижда жойлаштирилган ҳарбий базаларини кучли рақиб ҳужумига дош бера олмайди деб ҳисоблайди ва уларни энг замонавий лазер ва... 01.06.2021, Sputnik Ўзбекистон\nДунёнинг турли бурчакларида жойлаштирилган АҚШ ҳарбийлари бундан буён ўзларини хавфсиз ҳис қилмаяпти, деб ҳисоблайди Стратегик баҳолаш маркази таҳлилчилари (CSBA). Уларнинг хулосасига кўра, хорижда жойлаштирилган ҳарбий базалар кучли рақиб ҳужумига дош бера олмайди. Россия ва Хитой уларнинг ҳимоясини енгиб ўтишга қодир, шу сабабли уларга мутлақ янги қурол-аслаҳа тизимлари керак, деб ҳисоблайди Марказ. Критик заифликАмериканинг бутун дунё бўйлаб жойлаштирилган 800га яқин ҳарбий базалари 1945 йилдан буён хавфсизлиги таъминланган деб ҳисобланиб келинарди. Асосий хавф сифатида Эрон ёки Шимолий Корея каби кучли босим остида бўлган давлатлар санаб ўтиларди. Бугунги кунга келиб CSBA мутахассислари АҚШ хорижий ҳарбий базаларидаги зенит-ракета ҳимоя воситалари Россия ёки Хитой каби кучли давлат ҳужумига дош бера олмайди. “Бизнинг хорижий ҳарбий базаларимиз кўп сонли ракета ва учувчисиз аппаратлар ҳужумига дош бера олмайди. Бугун биз асосан совуқ уруш йилларида яратилган ҳаво ҳужуми ва ракета ҳужумига қарши ҳимоя тизимига асосланмоқдамиз холос. Бизнинг эҳтимолий рақибларимиз эса ўзларининг зарба бериш қуролларини жиддий янгилашга муваффақ бўлишди”, - дейилган ҳисоботда. Таҳлилчилар хулосасига кўра, ХХР ихтиёрида 1200та кичик масофали баллистик ракеталар бор. Ундан ташқари Жанубий-Хитой денгизидаги иккинчи ороллар занжирига зарба бериши мумкин бўлган янаа 200-300та қуроллар бор. Шу билан бирга Пекинда зарба бериш масофаси 1500км бўлган 1000та ерда жойлаштириладиган ракеталар бор. Ундан ташқари АҚШ ҳарбий базалари учун Хитойнинг H-6 стратегик бомбардимончилари, ҳамда АҚШ ҳудудига зарба бериши мумкин бўлган H-20 - истиқболли кўринмас самолётлари ҳам бор. Москва бўлса – Пентагоннинг Европадаги ҳарбий объектлари учун жиддий хавф солмоқда. Россияда катта миқдорда тактик ракета қуроллари арсенали, яқин масофаларга зарба берувчи “Искандер-М” баллистик комплекслари, ерда, ҳавода ва сувда жойлаштириладиган турли хил қанотли ракеталар бор. Энг янги гипертовуш тезлигида зарба берувчи қуроллар эса Вашингтонда алоҳида хавф ўйғотмоқда. Дронларга ишониб АҚШ ҳарбий базалари Patriot зенит-ракета ва THAAD ракета зарбасига қарши тизимлари билан ҳимояланган. Улар барча турдаги аэродинамик ва баллистик нишонларга зарба бера олади. Яқин ҳудудлар учун – Норвегиянинг NASAMS зенит ракета тизимлари ва Phalanx артиллерия мажмуалари бор. Лекин ушбу ҳаво мудофаа тизимларининг самарадорлиги жиддий иккиланишга сабаб бўлмоқда. Масалан Саудия Арабистонига экспорт қилинтган "Патриот" тизимлари бир неча бор Яман хусийларнинг учувчисиз аппаратларига қарши мутлақ самарасиз эканини намойиш қилган эди. Ундан ташқари амеркаликларнинг Ироқдаги ҳарбий базаси 2020 йилнинг январ ойимда генерал Қосим Сулаймонийнинг ўлдирилишидан сўнг, Эрон ракета ҳужумини қайтара олмаган эди. Хулоса шуки, ҳарбий базаларни Россия каби кучли рақибдан ишончли ҳимоя қилиш учун, кўп босқичли ракетага қарши ҳимоя тизимини замонавий технологиялар асосида ишлаб чиқиб амалда татбиқ этиш керак. Бир тармоққа уланган ва кучли сенсорга эга бўлган ўнлаб учувчисиз аппаратлар автоном равишда қанотли ракеталар эҳтимолий йўналишларида навбатчилик қилади ва ракеталарни кузатиб боради ва олинган маълумотларни бошқа платформаларга узатади. Мудофаанинг навбатдаги чизиғи – “ҳаво – ҳаво” туркумидаги узоқ масофада тутиб олувчи ва зарба берувчи ракеталар билан жиҳозланган самолётлар ва учувчисиз аппаратлардир. Уларнинг вазифаси – баллистик нишонларни тутиб олиб, базага яқинлашганда уриб туширишдир. Дронларнинг бир қисмини қуввати 100-150 киловатт бўлган келажак лазерлари билан жиҳозлашдир. Улар тўғри кўринишда бўлган учар аппаратлар ва қурол аслаҳаларни зарарсизлантириши мумкин. Иқтисодий ютуқ Ҳисоботда айтилишига кўра, айнан янги физикавий принципларга асосланган қуроллар мавжуд ҳаво ва ракета ҳимоя тизимлари билан биргаликда Америка базаларини хавфдан қутқариши мумкин. Пентагон 2022 йилга қадар янги 300-киловаттли ерда жойлаштириладиган жанговар лазер намуналарини олишни режалаштирмоқда. Унинг қуввати учувчисиз аппаратлар ва қанотли ракеталарни кафолат билан йўқ қилиш учун етарли бўлади. Келажакда эса у самолётларни ҳам йўқ қиладиган бўлади. Устига-устак, ушбу маслама одатий зенит ракета тизимидан иқтисодий жиҳатдан бир неча карра самарали ҳисобланади.Patriot зенит-ракета мажмуасининг қиймати — беш миллион долларга яқин. Лазер қуролдан бир маротаба ўқ ўзиш эса – кулгили 100 долларга тенг. 2024 йилда АҚШ армиясига THOR (Tactical High Power Operational Responder) – микротўлқинли пушкалар етказиб берилади. Ушбу қурол кучли электромагнит импульс ёрдамида кичик дронлар тўдасига ва қанотлари ракеталарга қарши уларнинг мураккаб электрон тизимларини ишдан чиқариш орқали самарали курашиши мумкин. Ваниҳоят, мудофаанинг сўнгги чизиғи – М109 артиллерия тизимларидир. Ушбу қурол учун келажакда гипертовуш тезлигида учувчи снаряд ишлаб чиқарилмоқда HVP (Hyper-Velocity Projectile). Ушбу универсал қуролни ҳаво нишонларига қарши қўллаш мумкин. У ракеталар йўлида металл осколкалардан иборат қалин булутлар ҳосил қилиши мумкин. CSBA таҳлишлчилари хулосасига кўра, ҳаво мудофаа тизимининг ана шундай конфигурацияси хорижий базалар ҳаво ва ракета ҳимоя тизимларини 250 денгиз мили (460км) масофасида ишончли ҳимоя қилиши мумкин. Лекин бугунги кунда тутиб олиш объектлари сонини ошириш натижасида енгиб ўтиш мумкин бўлмаган ҳаво ҳимоя тизими йўқ. Бунинг учун душмар тутиб олиши мумкин бўлган ракетлар сонидан кўпроқ ракета учириш кифоядир. АҚШнинг энг янги лазер ва электрон қуролларга ишониши – умуман мантиққа мувофиқдир, лекин ҳозирча ушбу тизимлар ишлаб чиқариш босқичида турибди, уларнинг дастлабки намуналари қачон ишга тушиши ҳам маълум эмас.\nҳарбий база, ақш\n17:53 01.06.2021 (янгиланди: 17:54 01.06.2021)\n© REUTERS / HandoutКомплекс ПРО THAAD\nCSBA таҳлилчилари АҚШнинг хорижда жойлаштирилган ҳарбий базаларини кучли рақиб ҳужумига дош бера олмайди деб ҳисоблайди ва уларни энг замонавий лазер ва микротўлқинли қуроллар билан жиҳозлашни тавсия қилмоқда.\nДунёнинг турли бурчакларида жойлаштирилган АҚШ ҳарбийлари бундан буён ўзларини хавфсиз ҳис қилмаяпти, деб ҳисоблайди Стратегик баҳолаш маркази таҳлилчилари (CSBA). Уларнинг хулосасига кўра, хорижда жойлаштирилган ҳарбий базалар кучли рақиб ҳужумига дош бера олмайди. Россия ва Хитой уларнинг ҳимоясини енгиб ўтишга қодир, шу сабабли уларга мутлақ янги қурол-аслаҳа тизимлари керак, деб ҳисоблайди Марказ.\nАмериканинг бутун дунё бўйлаб жойлаштирилган 800га яқин ҳарбий базалари 1945 йилдан буён хавфсизлиги таъминланган деб ҳисобланиб келинарди. Асосий хавф сифатида Эрон ёки Шимолий Корея каби кучли босим остида бўлган давлатлар санаб ўтиларди. Бугунги кунга келиб CSBA мутахассислари АҚШ хорижий ҳарбий базаларидаги зенит-ракета ҳимоя воситалари Россия ёки Хитой каби кучли давлат ҳужумига дош бера олмайди.\n“Бизнинг хорижий ҳарбий базаларимиз кўп сонли ракета ва учувчисиз аппаратлар ҳужумига дош бера олмайди. Бугун биз асосан совуқ уруш йилларида яратилган ҳаво ҳужуми ва ракета ҳужумига қарши ҳимоя тизимига асосланмоқдамиз холос. Бизнинг эҳтимолий рақибларимиз эса ўзларининг зарба бериш қуролларини жиддий янгилашга муваффақ бўлишди”, - дейилган ҳисоботда.\nТаҳлилчилар хулосасига кўра, ХХР ихтиёрида 1200та кичик масофали баллистик ракеталар бор. Ундан ташқари Жанубий-Хитой денгизидаги иккинчи ороллар занжирига зарба бериши мумкин бўлган янаа 200-300та қуроллар бор.\nШу билан бирга Пекинда зарба бериш масофаси 1500км бўлган 1000та ерда жойлаштириладиган ракеталар бор. Ундан ташқари АҚШ ҳарбий базалари учун Хитойнинг H-6 стратегик бомбардимончилари, ҳамда АҚШ ҳудудига зарба бериши мумкин бўлган H-20 - истиқболли кўринмас самолётлари ҳам бор.\nМосква бўлса – Пентагоннинг Европадаги ҳарбий объектлари учун жиддий хавф солмоқда. Россияда катта миқдорда тактик ракета қуроллари арсенали, яқин масофаларга зарба берувчи “Искандер-М” баллистик комплекслари, ерда, ҳавода ва сувда жойлаштириладиган турли хил қанотли ракеталар бор. Энг янги гипертовуш тезлигида зарба берувчи қуроллар эса Вашингтонда алоҳида хавф ўйғотмоқда.\nАҚШ ҳарбий базалари Patriot зенит-ракета ва THAAD ракета зарбасига қарши тизимлари билан ҳимояланган. Улар барча турдаги аэродинамик ва баллистик нишонларга зарба бера олади. Яқин ҳудудлар учун – Норвегиянинг NASAMS зенит ракета тизимлари ва Phalanx артиллерия мажмуалари бор. Лекин ушбу ҳаво мудофаа тизимларининг самарадорлиги жиддий иккиланишга сабаб бўлмоқда.\nМасалан Саудия Арабистонига экспорт қилинтган "Патриот" тизимлари бир неча бор Яман хусийларнинг учувчисиз аппаратларига қарши мутлақ самарасиз эканини намойиш қилган эди. Ундан ташқари амеркаликларнинг Ироқдаги ҳарбий базаси 2020 йилнинг январ ойимда генерал Қосим Сулаймонийнинг ўлдирилишидан сўнг, Эрон ракета ҳужумини қайтара олмаган эди.\n18 Июл 2019, 14:38\nХулоса шуки, ҳарбий базаларни Россия каби кучли рақибдан ишончли ҳимоя қилиш учун, кўп босқичли ракетага қарши ҳимоя тизимини замонавий технологиялар асосида ишлаб чиқиб амалда татбиқ этиш керак. Бир тармоққа уланган ва кучли сенсорга эга бўлган ўнлаб учувчисиз аппаратлар автоном равишда қанотли ракеталар эҳтимолий йўналишларида навбатчилик қилади ва ракеталарни кузатиб боради ва олинган маълумотларни бошқа платформаларга узатади.\nМудофаанинг навбатдаги чизиғи – “ҳаво – ҳаво” туркумидаги узоқ масофада тутиб олувчи ва зарба берувчи ракеталар билан жиҳозланган самолётлар ва учувчисиз аппаратлардир. Уларнинг вазифаси – баллистик нишонларни тутиб олиб, базага яқинлашганда уриб туширишдир. Дронларнинг бир қисмини қуввати 100-150 киловатт бўлган келажак лазерлари билан жиҳозлашдир. Улар тўғри кўринишда бўлган учар аппаратлар ва қурол аслаҳаларни зарарсизлантириши мумкин.\nҲисоботда айтилишига кўра, айнан янги физикавий принципларга асосланган қуроллар мавжуд ҳаво ва ракета ҳимоя тизимлари билан биргаликда Америка базаларини хавфдан қутқариши мумкин. Пентагон 2022 йилга қадар янги 300-киловаттли ерда жойлаштириладиган жанговар лазер намуналарини олишни режалаштирмоқда.\nУнинг қуввати учувчисиз аппаратлар ва қанотли ракеталарни кафолат билан йўқ қилиш учун етарли бўлади. Келажакда эса у самолётларни ҳам йўқ қиладиган бўлади. Устига-устак, ушбу маслама одатий зенит ракета тизимидан иқтисодий жиҳатдан бир неча карра самарали ҳисобланади.\nPatriot зенит-ракета мажмуасининг қиймати — беш миллион долларга яқин. Лазер қуролдан бир маротаба ўқ ўзиш эса – кулгили 100 долларга тенг.\n2024 йилда АҚШ армиясига THOR (Tactical High Power Operational Responder) – микротўлқинли пушкалар етказиб берилади. Ушбу қурол кучли электромагнит импульс ёрдамида кичик дронлар тўдасига ва қанотлари ракеталарга қарши уларнинг мураккаб электрон тизимларини ишдан чиқариш орқали самарали курашиши мумкин.\n6 Май 2019, 13:29\nВаниҳоят, мудофаанинг сўнгги чизиғи – М109 артиллерия тизимларидир. Ушбу қурол учун келажакда гипертовуш тезлигида учувчи снаряд ишлаб чиқарилмоқда HVP (Hyper-Velocity Projectile). Ушбу универсал қуролни ҳаво нишонларига қарши қўллаш мумкин. У ракеталар йўлида металл осколкалардан иборат қалин булутлар ҳосил қилиши мумкин.\nCSBA таҳлишлчилари хулосасига кўра, ҳаво мудофаа тизимининг ана шундай конфигурацияси хорижий базалар ҳаво ва ракета ҳимоя тизимларини 250 денгиз мили (460км) масофасида ишончли ҳимоя қилиши мумкин.\nЛекин бугунги кунда тутиб олиш объектлари сонини ошириш натижасида енгиб ўтиш мумкин бўлмаган ҳаво ҳимоя тизими йўқ. Бунинг учун душмар тутиб олиши мумкин бўлган ракетлар сонидан кўпроқ ракета учириш кифоядир.\nАҚШнинг энг янги лазер ва электрон қуролларга ишониши – умуман мантиққа мувофиқдир, лекин ҳозирча ушбу тизимлар ишлаб чиқариш босқичида турибди, уларнинг дастлабки намуналари қачон ишга тушиши ҳам маълум эмас.


Ўзбекистон 00:54 / 20.11.2019 17585\nЎзбекистон Инвестициялар ва ташқи савдо вазирлиги «China International Import Expo» 2-импорт маҳсулотлар халқаро кўргазмасида Хитойнинг «Liaoning Leader Investment Holding Group» холдинг корпорацияси билан қайта тикланувчи яшил энергетика соҳасида лойиҳаларни амалга ошириш бўйича келишувга эришди. Бу ҳақда «Дунё» АА хабар бермоқда.\nБухоро, Самарқанд ва Навоий вилоятларида амалга ошириладиган лойиҳаларнинг биринчи босқичида умумий қуввати 600 МВт бўлган шамол энергетика қурилмалари ўрнатилади. Лойиҳалар 720 миллион долларлик тўғридан-тўғри инвестициялар ҳисобига молиялаштирилиши кўзда тутилмоқда.\nХитой компанияси синов лойиҳаси сифатида Бухоро вилоятининг Ғиждувон туманида шамол ўлчовларини аниқлаш учун учта анемометрик минора ўрнатди. Аниқлаш натижаларига кўра ўрнатиладиган шамол энергетика қурилмалари жойлашуви ва техник хусусиятлари белгилаб олинади.\n«Liaoning Leader Investment Holding Group» компанияси билан Ўзбекистондаги энергетика тизимлари ва электр узатиш линияларига улаш воситаларини модернизация қилишда инновацион технологиялардан фойдаланиш бўйича келишувга эришилди.


Қозоғистон БМТ Хавфсизлик Кенгашининг муваққат аъзоси бўлди | www.ziyouz.uz\nБош саҳифа ЯнгиликларҚозоғистон БМТ Хавфсизлик Кенгашининг муваққат аъзоси бўлди\nҚозоғистон Республикаси Осиё-Тинч океани давлатлари орасидан БМТ Хавфсизлик Кенгашининг муваққат аъзоси (2017-2018 йиллар) этиб сайланди. Бу ҳақда Қозоғистон ташқи ишлар вазирлиги матбуот хизмати хабар беради.\nОвоз бериш жараёни 28 июнь куни Нью-Йорк шаҳрида БМТ Бош Ассамблеясида бўлиб ўтган. Қозоғистон номзодини 193 давлатдан 138 таси қўллаб-қувватлаган.\nҚайд этилишича, Қозоғистон Марказий Осиё давлатлари орасида биринчи бор БМТнинг муҳим сиёсий бошқарув идорасига муваққат аъзо бўлиб кирмоқда.\nМамлакатнинг БМТ Хавфсизлик Кенгашидаги аъзолик муддати 2017 йил 1 январдан 2018 йил 31 декабрга қадар давом этади.\nМаълумот ўрнида айтиш жоизки, БМТ Хавфсизлик Кенгаши 15 та давлатдан ташкил топган. Уларнинг 5 таси (Россия, АҚШ, Хитой, Буюк Британия, Франция) доимий аъзолардир. Қолган 10 та аъзо эса ҳар икки йилда янгиланиб туради.\nҚозоғистон Осиё-Тинч океани мамлакатлари гуруҳи вакили сифатида Малайзия ўрнига муваққат аъзоликни давом эттиради.\n28 июнь кунги овоз бериш жараёнида, шунингдек, Боливия, Эфиопия ва Швеция ҳам ўз минтақасидан муваққат аъзо этиб сайланди. Ғарбий Европа давлатлари гуруҳидан эса Италия ва Нидерландия аъзолик учун курашмоқда.\n2016 йилда Миср, Сенегал, Украина ва Япония 2016-2017 йиллар учун аъзо этиб сайланган.\n← Аввалги Аввалги Ражаб Тойиб Эрдўғон: “Ғанимларга қарши бир ёқадан бош чиқариб курашиш лозим”\nКейинги → Кейинги: Анвар Намозов. Виждон сўроғи (ҳикоя)


СУВ – БЕБАҲО НЕЪМАТ! - AmuNews.uz - энг сўнгги янгиликлар\nОламда тоза сувдан кўра қимматлироқ, азизроқ нарса бўлмаса керак. Усиз ҳаёт йўқ, бўлиши ҳам мумкин эмас. Буни ҳар бир киши тушуниб етиши, доимо эсда тутиши ва сувни эҳтиёт қилиши ҳам фарз, ҳам қарз. Сувни қадрлаш – ҳаётни ҳимоя қилиш, соғликни, фаровонликни, табиат гўзаллигини ҳимоя қилиш дегани. Чунки, биз ким, қайси соҳа вакили бўлмайлик, ҳаётимиз сув билан боғлиқ.\nСайёрамиздаги тоза сувни сақлаб қолиш айни кунда бутун инсониятни жиддий ташвишга солиб турган муаммолардан биридир. Ҳозирги кунимиз, келажагимизнинг фаровонлиги ва соғлом ҳаёт тарзимиз, атроф-муҳит гўзаллиги ва тозалиги – сувга боғлиқ эканлигини кўпчилик англамайди, сувни ҳеч қачон тамом бўлмайдиган бойлик деб ўйлайди. Асосий чучук сув манбаи бу – дарёлардир. Бизнинг асосий сув манбаимиз Амударё ва Сирдарё ҳисобланади. Ҳозирги кунда бу иккала дарёнинг сув захираси камайиб бормоқда. Инсонлар ўз қўллари билан табиий мувозанатнинг бузилишига сабабчи бўлмоқда. Бу сувга бўлган талабнинг ўсишига олиб келаётгани ҳаммага равшан.\nБундан ташқари, сувдан тежаб-тергаб фойдаланмаслик, исрофгарчиликка йўл қўйилаётгани ҳам сув танқислигининг келиб чиқишига сабаб бўлувчи омиллардир.\nҲозир айни кунда туманимиз деҳқонлари кузги-қишки шўр ювишни давом эттирмоқдалар. Келгуси йил ҳосили учун муҳим бўлган бу тадбирни амалга ошириш жараёнида Амударёмизнинг зилол сувлари исроф бўлаётган ҳолларга ҳам дуч келамиз. Бу арзимасдек кўринса-да, аслида бебаҳо бойлигимизнинг увол бўлаётганидир.\nДунёда неча миллионлаб аҳоли чучук сув танқислигидан азият чекаётган даврда биз бундан тегишли хулоса чиқариб, табиий сув захираларимиздан тежаб-тергаб фойдаланишимиз лозим.\n76-сонли мактаб ўқитувчиси.\n(Фото - http://tashkent.uz)


Маърифат кўчасида янги зиё маскани\nОлотда маърифат масканлари сони яна биттага кўпайди. Вилоят "Матбуот тарқатувчи" шўъба корхонаси маблағи ҳисобига туман бўлими учун икки қаватли янги бино қурилиб, фойдаланишга топширилди.\nШу муносабат билан бу ерда тантанали маросим ўтказилди. Унда республика "Матбуот тарқатувчи" акционерлик компанияси бош директори С. Нажбитдинов, туман ҳокими Ш.Саломов, меҳнат фахрийси Ш.Яхшиевлар сўзга чиқишди. Таъкидландики, аҳо¬лининг ¬даврий нашрларга бўлган эҳтиёжларини тўла-тўкис қондиришда айни шундай кўркам, шинам масканларнинг, улардаги шарт-шароитларнинг аҳамияти катта.\nБу ерда муассаса ходимларининг меҳнат фаолияти учун барча қулайликлар яратилган. Эътиборлиси, туманнинг Маърифат кўчасида барпо қилинган ушбу даргоҳда "Китоб олами" дўкони очилди ва бу ерда "Мактаб бозори" ҳам ташкил этилди.\n— Мамлакатимиз мустақиллигининг 26 йиллиги арафасида фойдаланишга топширилган мазкур бино биз учун, умуман, газетхону китобхонлар учун чинакам туҳфа бўлди, — дейди вилоят "Матбуот тарқатувчи" шўъба корхонаси Олот туман бўлими раҳбари Зоҳид Файзиев. — Айнан Маърифат кўчасида маърифат масканининг фаолият кўрсатиши ҳам бежиз эмас. У турли ҳудудлардан келган, зиёга ташна кексаю ёш билан ҳамиша гавжум бўлиши, шубҳасиз.


Европа лигасининг ҳафта футболчиси бўлишга номзодлар эълон қилинди\n13 март, 2020, 13:18\nМухлислар кимга кўпроқ овоз беришади?\nХабарингиз бор кеча Европа лигасида 1/8 финал босқичидан ўрин олган дастлабки беллашувлар бўлиб ўтди. УЕФА расмий сайти эса мусобақанинг жорий ҳафтадаги энг яхши футболчиси бўлишга номзодларни эълон қилди.\nУнга кўра Самуэле Кампо ("Базель"), Маркос Антонио ("Шахтёр"), Одион Игало ("Манчестер Юнайтед") ва Чарлес Арангислар ("Байер") ушбу соврин даъвогарлик қилишмоқда.\nАйтиш керакки, Кампо “Айнтрахт”га (3:0) қарши ўйинда, Игало эса ЛАСКга қарши баҳсда ўз ҳисобига 1 та гол ҳамда 1 та голли узатма ёздириб қўйишга эришди. Антонио ва Арангислар эса мос равишда "Вольфсбург" (2:1) ва "Рейнджерс"га (3:1) қарши ўйинларда жамоаларининг ғалаба голларига муаллифлик қилишди.


Де Мистура: «Суриядаги аҳволнинг кескинлашуви бутун...\n15.02.2018 02:45 0 122\nСтаффан де Мистура — БМТ Бош котибининг махсус вакили.\nФото: «Kremlin Press»\nСўнгги ҳафталарда Суриядаги ҳарбий ҳаракатларнинг кучайиши минтақавий барқарорликка таҳдид солмоқда ва зиддиятни сиёсий йўл билан ҳал этишга қаратилган саъй-ҳаракатларга путур етказаяпти. Бу ҳақда БМТ Бош котибининг махсус вакили Стаффан де Мистура чоршанба куни Хавфсизлик кенгашининг мажлисида маълум қилди, дея хабар бермоқда ТАСС.\nУ Сурияда ҳаракат қилаётган томонлар иштирокидаги воқеаларга, жумладан, ҳукумат қўшинлари ва турк ҳарбийлари ўртасидаги отишмалар, АҚШнинг Дамашқ тарафида жанг қилаётган жангариларга қарши ҳужумлари, шунингдек, Россия самолётининг йўқ қилиниши кабиларга эътибор қаратди.\nВакилнинг сўзларига кўра, бу воқеалар БМТ умид қилишда давом этаётган «Остонада эришилган ўт очишни тўхтатиш ҳақидаги келишувлар» сўроқ остига қўяди ва «минтақавий барқарорликка янада кенгроқ таҳдид солади».\n«Сурияда юз бераётган бугунги воқеалар нафақат қуролсизланиш ҳақидаги битимни ва минтақавий барқарорликни хавф остига қўймоқда, балки муаммога сиёсий ечим топиш йўлидаги ҳаракатларга ҳам халақит бермоқда», — деган де Мистура.


Тошкентдаги сайлов участкалари қай даражада инклюзив - Anhor\nAnhor Все посты Тошкентдаги сайлов участкалари қай даражада инклюзив\nЎзбекистон президенти сайловларигача бир ҳафта вақт қолди, бу орада эса сайлов участкалари ногиронлиги бор кишиларнинг эҳтиёжларига мослаштирилмаган. Anhor.uz журналисти Дана Опарина ва Ногиронлар уюшмаси раисининг ўринбосари Фарҳод Абдураҳмонов Тошкентдаги бешта сайлов участкасини текширди.Марказий сайлов комиссиясида сайловлар бошлангунга қадар участкаларда имконли муҳит яратилишини назорат қилишга вақт бор. Айрим участкалар ногиронлиги бор кишилар учун шароитлари бўйича яхшироқ бўлса, бошқаларида бундай шароитлар йўқ эди, аммо муаммолар ва уларни бартараф этиш бўйича тавсиялар – умумий.\nМирзо Улуғбек туманидаги 142-сонли мактабда жойлашган 24-сонли участка\nУчасткага кириш йўлини ариқ қийинлаштирган, шу сабабли Фарҳод Абдураҳмонов ҳаракат кучли бўлган йўлга чиқишига мажбур бўлди, бу эса ҳаёт учун хавфли. Мактаб дарвозаси унида баландликлар турлича, бу ҳам аравачанинг ҳудудга киришини қийинлаштиради. Кириш жойидаги пандусда унча катта бўлмаган тўсиқ мавжуд. Пандуснинг ўзи бир томондан тутқич билан жиҳозланган, бироқ нормативларга кўра у икки томонлама бўлиши керак.\nЭшик орқали ўтиш учун техник чақиришга тўғри келди, чунки эшикнинг фақат бир тавақаси очиқ эди.\nФарҳод Абдураҳмоновнинг қайд этишича, овоз бериш учун мўлжалланган кабиналарда ногиронлиги бор кишилар учун етарлича ёруғлик ҳамда қисман кўрадиган одамлар учун лупа бўлиши лозим. Унинг сўзларига кўра, ушбу мақсадларга бюджет маблағлари ажратилган.\nКабинанинг ўзи стандартларга жавоб беради, аммо унда кабина ногиронлиги бор кишилар учун мўлжалланганини билдирувчи белги йўқ.\nСайловлар олдидан участка йирик шрифт ва Брайл шрифти босилган трафаретларни олиши керак.\nШунингдек Фарҳод Абдураҳмонов сайлов участкасининг вакилларига сайловлар кунида мавжуд проекторни кўринадиган жойга ўрнатишни тавсия қилди, чунки унда сурдотаржимали ролик трансляция қилиниши керак.\nБундан ташқари, участкада ҳожатхона ва тиббий пункт жойлашуви ҳақидаги кўрсатувчи белгилар етишмайди.\nМактаб вакилининг сўзларига кўра, мактабда ногиронлиги бор икки нафар ўқувчи ўқийди. Асосий бинодаги ҳожатхона ногиронлиги бор кишилар учун мослаштирилмаган.\nУшбу участкада қарийб 50 нафар ногиронлиги бор киши овоз беради. Фарҳод Абдураҳмонов участкада сайлов кунида ногиронлиги бор кишиларга ёрдам берадиган волонтёрлар бўлиши зарурлигини таъкидлади.\nМирзо Улуғбек туманидаги International House академик лицейидаги 20-сонли участка\nЛицейнинг асосий кириш жойида ўрнатилган пандус жуда қия – аравачани тўрт қўллаб ҳаракатлантиришга тўғри келди. Ўзбекистон ратификация қилган Ногиронлар ҳуқуқлари тўғрисидаги конвенциянинг 19-моддасида ногиронлиги бор шахслар мустақил турмуш тарзини юритиши кераклиги таъкидланади.\nОвоз бериш кабинасида, олдинги участкадаги сингари, ёруғлик етарли эмас, лупа ва кабина ногиронлиги бор кишилар учун мўлжаллангани ҳақидаги белги йўқ.\nЛицей вакилининг сўзларига кўра, ҳожатхона ногиронлиги бор шахсларнинг эҳтиёжларига мослаштирилмаган. Участкада сайлов кунида сурдотаржимали ахборот намойиш этилиши учун проектор бор, уни кўзга кўринадиган жойга ўрнатишни ваъда қилишди.\nМирзо Улуғбек туманидаги “Мирзакалон Исмоилий” маҳалла қўмитасида жойлашган 21-сонли участка\nПандусда текис эмас, бунинг устига унинг қопламаси ҳаддан ташқари силлиқ бўлиб, ёмғирлар ва совуқда аравачада юрадиган кишиларнинг киришига тўсқинлик қилади. Шунингдек пандуснинг иккинчи томонига тутқич қўйиш лозим.\nМаҳалла қўмитасининг эшиклари ташқарига очилади, бу эса аравачанинг киришига халақит беради.\nОлмазор туманидаги “Гуручариқ” маҳалла марказида жойлашган 766-сонли участка\nБу Фарҳод Абдураҳмонов қарайдиган сайлов участкаси. Бу ерда ҳам пандус жуда қия, тутқичлари йўқ, қопламаси эса сирпанчиқ.\nНогиронлиги бор кишилар учун кабина махсус белги билан жиҳозланган, қолганлар борасида эса тавсиялар бошқа участкаларга берилганидай каби.\nОлмазор туманидаги 28-сонли мактабда жойлашган 765-сонли участка\n766-сонли участкадан 765-сонли участкага борадиган йўлда зинапоя бор, у Фарҳод акани йўлнинг қатнов қисмидан ҳаракатланишга мажбур қилди. Мактаб олдидаги майдон машиналар тураргоҳига айланган, бу ҳам участкага боришни қийинлаштирди.\nБунинг устига бинонинг ўзига бирданига кириб бўлмади – дарвоза ёпиқ эди. Кейин тутқичлари бўлмаган пандусдан юришга тўғри келди, унинг ҳам қиялик бурчаги катта, қопламаси эса силлиқ бўлиб чиқди.\nОвоз бериш кабинасига у ногиронлиги бор кишилар учун эканлигини билдирувчи белги қўйилганини кўрдик. Шунингдек бу ерда сурдотаржимали ролик трансляцияси учун мониторни ҳам қайд этдик.\nМактаб вакилининг сўзларига кўра, ҳожатхона ногиронлиги бор кишиларнинг эҳтиёжларига мослаштирилмаган.\nРеспублика мусиқа ва санъат коллежидаги 707-сонли участка\nКоллеж ногиронлиги бор кишиларнинг эҳтиёжлари учун мослаштирилмагани маълум бўлди. Фарҳод Абдураҳмонов ичкарига кира олмади, чунки пандус жуда тор ва қия бўлиб, тутқичлари ҳам йўқ эди.\nОвоз бериш кабинаси ҳам, бинодаги ҳожатхона ҳам ногиронлиги бор кишилар учун мослаштирилмагани аниқланди.\nАйтиш жоизки, жойлардаги сайлов участкаларининг вакиллари яхши хабардор эмас, улар юқорида тавсифланган муаммоларни ҳал қилиш учун маблағ ажратилишини сўраб қаерга мурожаат қилиш кераклигини тушунмаяпти. Фарҳод Абдураҳмоновнинг сўзларига кўра, вакиллар бундай сўров билан маҳаддий ҳокимият вакилларига мурожаат қилишлари лозим.\n– Авваллари участкаларда имконли муҳит йўқ эди, бу ногиронлиги бор кишиларга ўзларининг сайлов ҳуқуқини амалга оширишга тўсқинлик қиларди, – дейди Ногиронлар уюшмаси раисининг ўринбосари. Ҳозир вазият яхшиланган – ногиронлиги бор кишилар ўз ҳуқуқини амалга ошириши мумкин, аммо имконли муҳитни яратиш борасида қилинадиган ишлар ҳам талайгина.


Европарламентга сайловнинг дастлабки натижалари эълон қилинди\n18 апрел 2021, Тошкент вақти: 05:24\nЕвропарламентдан ўрин олиши кутилаётган партиялар.\nЕвропа парламентига ўтказилган сайловнинг 27 май куни эълон қилинган дастлабки расмий натижаларига қараганда, миллатчи ва ўта ўнгчи партиялар Европа Иттифоқини дастакловчи марказчи партиялардан устун келди.\nДастлабки ҳисоб-китобларга қараганда Страсбургдаги 751 ўринли Европарламентдаги ўринларнинг 321тага яқинини, яъни ярмидан озроғини Европапараст партиялар эгаллайди.\nИталияда ўтказилган сайловларда эса ўнгчи “Лига” партияси экзит полл натижаларига кўра кўп овоз олгани айтилмоқда. Италия бош вазири ўринбосари, "Лига" партияси лидери Маттео Сальвини\n-Мен Европа парламентига сайлов тарихида биринчи марта Италиядаги овоз бериш жараёни Европа тарихини ўзгартириши мумкинлигидан бахтлиман,-деб айтди.\nМазкур сайловда экологлар 2014 йилдаги сайловга қараганда кўпроқ овоз олгани маълум бўлди.\nЯшиллар 2014 йилдаги сайловда 52 ўринга эга бўлган бўлсалар, жорий сайловда 69та ўринга эгалик қилмоқдалар.


Қашқадарёда пахта теримидан қайтаётган ўқувчини машина уриб кетди - BBC News O'zbek\nҚашқадарёда пахта теримидан қайтаётган ўқувчини машина уриб кетди\n10 Октябр 2011\nҚашқадарё вилояти Чироқчи туманида пахта йиғим-теримидан қайтаётган мактаб ўқувчисини автомобил уриб кетиши натижасида қаттиқ тан жароҳати олган.\nҲодиса Чироқчи-Қарши йўлида 24 сентябр куни юз берган.\n1998 йилда туғилган Чироқчи туман 24-мактабнинг 7 синф ўқувчиси экани айтилган Баҳодир Пардаев аҳволи оғирлиги айтилади.\nШифокорлар Баҳодир Пардаевнинг орқа мия ўзаги, ўнг жағ суяги, ўнг қул, ўнг биқин ва ўнг оёғи қатти жароҳатланганини айтишган.\nБола ҳозирга қадар ҳам ҳушига келмаган. Баҳодир аввал Чироқчи туман марказий шифохонасига олиб борилган, бироқ аҳволида ўзгариш бўлмагач, Қашқадарё вилояти шошилинч тез тиббий ёрдам шифохонасига ётқизилган.\nБаҳодир Пардаевнинг ота-онаси Би-би-си билан суҳбатда ҳодисани содир этган кишининг шахси аниқ бўлишига қарамай, жавобгарликка тортилмагани, аксинча, унинг яқинларидан бири пўписа қилганини айтишган.\n"Ҳеч ким жавобгарликка тортилмаяпти. Ҳеч ким сўрагани йўқ, хабар ҳам олмаяпти. Пахтага ноқонуний олиб чиққан раислар ҳам, ҳеч қайси кўнгил сўраб ҳам келишмади. Фақат мактаб директори хабар олаяпти", дейди Баҳодирнинг онаси Маҳбуба Пардаева.\n"Мен уйда эмас эдим, хотинимга:"Мен вилоят ҳокимининг одамиман, мен журналистман", деб айтган. Биз мол дунёмиз кетса ҳам боламизни тикка қилсак бўлди, деб Худодан сўраб ўтирибмиз", дейди Адҳам Пардаев.\nБи-би-си Чироқчи туман ички ишлар бўлими билан ҳам боғланган, улар ҳодиса бўйича тергов очилганини маълум қилишган.


Яшилликка буркансин олам\nТуркистон вилоятида 1,3 миллиондан зиёд кўчат ўтқазилади.\nТуркистон шаҳрини шамолдан сақлаш, табиий муҳитни яхшилаш мақсадида “Яшил белбоғ” бунёд этилаётганидан хабарингиз бор, албатта. Бу топшириқни жорий йил Давлат раҳбари мутасаддиларга тайинлаб, бу борадаги юмушларга туртки бўлди.\nРежага кўра, “Яшил белбоғ” 2019-2021 йиллар оралиғида дарахт кўчатлари ўтқазиб, ўрмон ҳудудларини кенгайтиришни кўзлайди. Бу улкан иш 7700 гектар майдонда амалга оширилади. “Яшил белбоғ”даги юмушлар тўрт босқичда бажарилади. 2020 йилда илмий тадқиқот ишларига эътибор берилиб, махсус лабораторияларда ҳудуднинг табиий шароитлари ўрганилади. Туркистон шаҳри иқлимига мослашган дарахт кўчатлари, гуллар, буталарни етиштириш бўйича ишлар қилинади.\nАйни пайтда вилоят ҳокимлиги шаҳарда шанбалик ўтказиб, унда барча бошқарма ва департаментлар ходимлари ҳамда маҳаллий аҳоли қатнашувини таъминлади. Шанбаликка 16та туманнинг фаоллари ҳам жалб этилди. Одамлар вилоятнинг марказий шаҳрини ободонлаштириш мақсадида, “Яшил белбоғ” дастурининг дебочаси сифатида 24 мингдан зиёд дарахт кўчатини ўтқазишди. Тозалаш ишларига 33та техника сафарбар этилди.\nШуни таъкидлаш жоизки, вилоят маркази кўкаламзорлаштириш мақсадида 16та мавзега бўлинган. Ҳар бир мавзега масъул туман ва шаҳарлар ўзларига ажратилган майдонда дарахт кўчатларини ўтқазишади.\nВилоят ҳокимининг матбуот хизмати., 2019-10-22, 05:30 54


ЎзА - Учувчисиз самолётлар даври яқин(ми?)\n19.04.2019 18:49 Чоп этиш версияси\nҲар бир йўловчи ҳаво кемасини кимдир бошқаришини, йўловчиларга кимдир ичимлик келтиришини, камарларни тақиб олиш ҳақида кимдир огоҳлантириб туришини ҳаво кемасида бўлиши шарт бўлган вазифалар деб тушунади.\nМуҳандислар эса яқин келажакда самолётларнинг “ўзи учишини” башорат қилишмоқда.\nАслида ҳам учувчисиз қурилмалар инсоният ҳаётига кириб келганига анча бўлди. Уларнинг аксарияти ҳарбий ва илмий мақсадларда қўлланилмоқда.\nТехник нуқтаи назардан қаралганда, учувчисиз ҳаво лайнерларини амалиётга жорий этиш учун ҳеч бир тўсиқ йўқдек. Уларни жорий этишга асосий тўсиқ – инсон факторидир.\nТурли авиакомпанияларда ўтказилган сўровномалар натижасига кўра, йўловчилар самолётларда “тирик” учувчиларни ва хизмат кўрсатувчи ходимларни кўришни истайди.\n“UBS Group AG” маълумотларига кўра, айни дамда АҚШ аҳолисининг 63 фоизи учувчиси бўлмаган самолётларда учишни истамайди.\nУчувчисиз самолётларга ўтиш босқичма-босқич амалга оширилади. Дастлабки босқичда учувчилар сони қисқартирилади — икки учувчи ўрнига бир учувчи хизмат кўрсатади. У ҳам фақатгина кўтарилиш ва қўниш жараёнида электрон қурилмалар фаолиятини назорат қилади, холос.\nИккинчи босқичда транспорт авиациясида учувчилар хизматидан воз кечилади. Ахир ”қути”ларга уларни ким манзилга етказишининг нима қизиғи бор? Қолаверса, ҳалокат бўлган тақдирда ҳам, жавобгарлик камроқ бўлади. Фақат шундан кейингина инсонлар катта ҳаво кемалари ҳам учувчисиз уча олишига кўниккандан сўнг йўловчи авиацияси учувчисиз самолётлар хизматини йўлга қўяди.\nУчувчисиз технологияларни жорий этиш натижасида авиакомпаниялар ўз харажатларини сезиларли даражада камайтиради. UBS Group AG экспертлари ҳисоб-китобига кўра, фақатгина “бир учувчи” тизимига ўтишнинг ўзи авиакомпанияларнинг ҳар йилги харажатларини 15 миллиард долларга қисқартиради. Бутунлай “учувчисиз учиш” эса 35 миллиард долларни иқтисод қилади.\nУчиш харажатларининг камайиши, бунинг натижасида билетлар нархининг арзонлашуви учувчисиз самолётларнинг ҳаётимизга кириб келишини тезлаштиради.\nТадқиқотларга кўра, айни пайтда йўловчиларнинг 52 фоизи бир учувчилик самолётларда учишни истамайди. Авиабилетларнинг арзонлашуви бу кўрсаткични икки бараварга камайтиради.


Сирғали автомобиль бозоридаги нархлар (2016 йил 31 июль) » Ўзбекистон янгиликлари – Zamin.uz\n01-08-2016 | 15:18\nZAMIN.UZ / Авто / 01 Август 2016 года2 415\nСирғали автомобиль бозоридаги нархлар (2016 йил 31 июль)\nБугунги кунда Ўзбекистон бозорида енгил автомобилларга бўлган талаб аввалигига қараганда анча ўсган. Авваллари бир хонадонда битта машинани учратишнинг ўзи амри маҳол бўлган бўлса, бугун кўпчилик хонадонларда икки-учтадан автомобиль бор. Ҳар якшанба Сирғали туманига йўлингиз тушса, Сирғали автомобиль бозорига бир бош суқиб кўринг. Автомобилларга бўлган талаб ҳақидаги юқоридаги фикрларимизга ўзингиз гувоҳ бўласиз. Анъанага кўра, эътиборингизга Сирғали автомобиль бозорида сотувга қўйилган машиналарнинг нархларини тақдим этамиз. “Carzone.uz”нига асосланиб “Qalampir.uz” маълум қилишича, 31 июль куни бозор одамлар билан анча гавжум бўлган. Сотувга қўйилган автомобиллар сони ҳам аввалгига қараганда жуда кўп. Нарх-наволарда эса деярли ўзгаришлар сезилмаган. Демак, 31 июль, якшанба куни Сирғали автомобиль бозори сотувга қўйилган машиналарнинг нархлари билан танишинг. CAPTIVA III Ишлаб чиқарилган йили – 2015 йилЮрган масофаси – 7000 кмНархи – 24 500 ш.б. MALIBU III Ишлаб чиқарилган йили – 2014-15 йилЮрган масофаси – 7 100 кмНархи – 24 000 ш.б. LACETTI II Ишлаб чиқарилган йили – 2012 йилЮрган масофаси – 44 000 кмНархи – 10 000 ш.б. LACETTI V DIAMOND Ишлаб чиқарилган йили – 2008 йилЮрган масофаси – 94 000 кмНархи – 7 000 ш.б. LACETTI II Ишлаб чиқарилган йили – 2008 йилЮрган масофаси – 100 000 кмНархи – 8 000 ш.б. NEXIA II Ишлаб чиқарилган йили – 2011 йилЮрган масофаси –100 000 кмНархи – 5 700 ш.б. NEXIA II Ишлаб чиқарилган йили – 2009 йилЮрган масофаси – 140 000 кмНархи – 4 500 ш.б. NEXIA DOHC Ишлаб чиқарилган йили – 2005 йилЮрган масофаси – 188 000 кмНархи – 4 900 ш.б. COBALT II Ишлаб чиқарилган йили – 2014 йилЮрган масофаси – 46 000 кмНархи – 8 500 ш.б. COBALT II евро Ишлаб чиқарилган йили – 2015 йил декабрьЮрган масофаси – 28 000 кмНархи – 9 500 ш.б. SPARK II Ишлаб чиқарилган йили – 2014 йилЮрган масофаси – 58 000 кмНархи – 6 300 ш.б. SPARK II Ишлаб чиқарилган йили – 2014 йилЮрган масофаси – 68 000 кмНархи – 6 500 ш.б. SPARK II Ишлаб чиқарилган йили – 2015 йилЮрган масофаси – 16 000 кмНархи – 6 800 ш.б. MATIZ Ишлаб чиқарилган йили – 2009 йилЮрган масофаси – 303 000 кмНархи – 3 000 ш.б. MATIZ Ишлаб чиқарилган йили – 2011 йилЮрган масофаси – 14 100 кмНархи – 4 000 ш.б. MATIZ Ишлаб чиқарилган йили – 2015 йилЮрган масофаси – 53 000 кмНархи – 5 000 ш.б. MATIZ Ишлаб чиқарилган йили – 2015 йилЮрган масофаси – 4000 кмНархи – 5 200 ш.б. DAMAS Ишлаб чиқарилган йили – 2015 йилЮрган масофаси –0 кмНархи – 7 300 ш.б. DAMAS Ишлаб чиқарилган йили – 2015 йилЮрган масофаси – 33 000 кмНархи – 7 200 ш.б. Изоҳ: Нархлар шартли бирликда (ш.б.) берилмоқда. Aвтомобилларни юқорида кўрсатилган нарх билан олишингизга “Zamin.uz” сайти кафолат бермайди.\nЎқишни тавсия қиламиз Сирғали автомобиль бозоридаги нархлар (2016 йил 24 июль)\n19:27 / 25-07-2016\nСирғали автомобиль бозоридаги нархлар (2016 йил 17 июль)\n18:02 / 18-07-2016\n01:33 / 12-07-2016\nСирғали автомобиль бозоридаги нархлар (2016 йил 3 июль)\nСирғали автомобиль бозорида сотувга қўйилган машиналарнинг сони кескин камайди\n19:14 / 20-06-2016


Мирзиёев озиқ-овқат маҳсулотларини арзонлаштиришни буюрди\n09:05 17.10.2020 (Янгиланган 09:16 17.10.2020)\nТОШКЕНТ, 17 окт - Sputnik. Ўзбекистон президенти Шавкат Мирзиёев раислигида озиқ-овқат хавфсизлигини таъминлаш ва ички бозорда нарх-наво барқарорлигини сақлаш чора-тадбирлари юзасидан видеоселектор йиғилиши ўтказилди, деб хабар бермоқда президент матбуот-хизмати.\nДепутатлар озиқ-овқатни вақтинча ҚҚСдан озод қилишмоқчи\nХабарга кўра, охирги вақтларда гўшт, тухум, ўсимлик ёғи ва шакар маҳсулотларининг нархи кескин ошган. Дунё бозорида ўтган 9 ойда ўсимлик ёғи 15 фоизга, Ўзбекистонда эса 26 фоизга ортган. Шакар нархи 5 фоизга камайишига қарамасдан, мамлакатда 23 фоизга қимматлаган.\nЙиғилишда ички бозорни озиқ-овқат маҳсулотлари билан тўлдириш, нарх-наво барқарорлигини сақлаш масалалари атрофлича муҳокама қилинган.\n"Бугундан барча чораларни кўриб, амалдаги тизимни ўзгартирмасак, эртага қиш ва баҳор ойларида қийин бўлади. Озиқ-овқат маҳсулотларини кўпайтириб, бозордаги нарх-навони арзон қилсак, одамларни, айниқса, кам таъминланганларни рози қила оламиз", – деган Мирзиёев.\n© Flickr / Adam Baker\nТинчлик бўйича Нобелни БМТ озиқ-овқат дастури қўлга киритди\nШифокор иммунитетни “ўлдирувчи” озиқ-овқат маҳсулотларни маълум қилди\nМонополияга қарши қўмита ОАВга босим ўтказишга ҳаракат қилмоқда - UzAuto\n17:54 21.10.2020 (Янгиланган 17:55 21.10.2020)\nОАВ эркинлиги биз учун ҳатто у компаниямизга қарши турганда ҳам мутлақ қадрият саналади - UzAuto Motors” АЖ.\nТОШКЕНТ, 21 окт - Sputnik. “UzAuto Motors” АЖ Монополияга қарши курашиш қўмитаси (МҚКҚ)томонидан оммавий ахборот воситалариа босим ўтказишга уринмоқда, деб хабар қилди расмий баёнотида.\n"Монополияга қарши курашиш қўмитаси матбуот хизматининг қатъий талабидан кейин айрим ОАВ холис маълумотларт акс этган мақолаларни ўз сайтларидан ўчириб ташлаган, бошқалари эълон қилинган матнлардан МҚКҚни қониқтирмайдиган қисмларини олиб ташлаб, ўзгартиришлар киритган", - дейилган хабарда.\nШунингдек, UzAuto Motors компанияси учун ОАВ эркинлиги - мутлақ қадрият эканини алоҳида таъкидлаб ўтишган.\n"ОАВ эркинлиги биз учун ҳатто у компаниямизга қарши турганда ҳам мутлақ қадрият саналади, зеро бу, камида, воқелик билан алоқани йўқотиб қўймаслик ва яхши томонга ўзгаришнинг ягона йўлидир. Биз оппонентларимизга ҳам бу ёндашувимиздан фойдаланишни чин дилдан тавсия қиламиз”, - дейди “UzAuto Motors” АЖ юридик бошқармаси директори Рустам Шаймардонов.\nЭслатиб ўтамиз, Монополияга қарши кураш қўмитаси UzAuto Motors компанияси томонидан йил бошида автомобиллар нархи ошириши асоссиз деб баҳоланган ва компанияга нархларни туширишга кўрсатма берган эди. UzAuto Motors бунга жавобан МҚКҚ талаблари асоссиз эканини қайд этишган ишни суд тартибида кўриб чиқиш учун таалуқли органларга мурожаат қилган эди.\nҚонун билан Меҳнат кодексига бир қатор ўзгартиришлар киритилди. Жумладан, ишсизлик нафақаси 12 ойлик давр ичида кўпи билан 26 ҳафта давомида тўланиши белгиланди.\nТОШКЕНТ, 21 окт — Sputnik. Аҳоли бандлиги тўғрисида”ги қонун Ўзбекистон президенти томонидан имзоланди.\nАҳолининг бандлигини таъминлашга оид қатор масалалар Қонун даражасида белгиланди. Жумладан:\n- аҳоли бандлигини рағбатлантириш ва тадбиркорликка жалб этиш учун субсидия, грант ва кредитлар ажратиш;\n- ҳар йили иш ўринларини ташкил этишга доир давлат бюртмасини шакллантириш;\n- маҳаллий меҳнат органлари томонидан иш қидираётган ва ишсиз шахсларга кўрсатиладиган хизматлар турлари;\n- иш қидираёган шахсларни маҳаллий меҳнат органлари томонидан рўйхатга олиш ва ҳисобдан чиқариш тартиби;\n- “Ягона миллий меҳнат тизими” идоралараро дастурий-аппарат комплексини юритиш;\n- меҳнат стажини электрон тарзда ҳисобга олиш.\nШунингдек, Қонун билан Меҳнат кодексига бир қатор ўзгартиришлар киритилди. Жумладан, ишсизлик нафақаси 12 ойлик давр ичида кўпи билан 26 ҳафта давомида тўланиши белгиланди (амалда ишламаган ва биринчи марта иш қидираётган шахсларга 13 ҳафта, бошқа тоифадагиларга 26 ҳафта мобайнида тўланади).\nҚонунга кўра, ишсизлик нафақаси миқдори қуйидагича оширилади:\nишдан ва иш ҳақидан (меҳнат даромадидан) сўнгги 12 ойлик давр ичида маҳрум бўлган шахсларга – аввалги иш жойидаги ўртача ойлик иш ҳақининг 50 фоизи миқдорида, лекин меҳнатга ҳақ тўлашнинг энг кам миқдори (МҲЭКМ – 679 330 сўм)дан оз бўлмаган миқдорда (амалда МҲЭКМнинг 35,2 фоизидан оз бўлмаган);\nишдан ва иш ҳақидан (меҳнат даромадидан) маҳрум бўлган ҳамда узоқ (1 йилдан ортиқ) танаффусдан кейин меҳнат фаолиятини қайта бошлашга ҳаракат қилаётган шахсларга – МҲЭКМнинг 1 баравари миқдорида (амалда МҲЭКМнинг 26,5 ва 35,2 фоизидан оз бўлмаган миқдорларда);\nилгари ишламаган, биринчи марта иш қидираётган шахсларга – МҲЭКМнинг камида 75 фоизи миқдорида (амалда МҲЭКМнинг камида 26,5 фоизи миқдорида).\nҚонун расмий эълон қилинган кундан эътиборан 3 ой ўтгач кучга киради.


Iyun 21, 2022 - uzpress\nIyun 21, 2022 Iyun 22, 2022\nҚирғизистоннинг собиқ президенти Асқар Акаев Қозоғистондаги январь воқеаларига изоҳ берар экан, мамлакатда норозилик намойишлари етакчилар орқада қолганда содир бўлишини айтди. Бу ҳақда у 19 июнь куни маъруза ўқиш учун келган Ал-Фаробий номидаги Қозоқ Миллий университетида айтди. – Ҳар қандай халқ, ҳар қандай миллат вақти-вақти билан, умуман олганда, тараққиётнинг янги босқичига кўтарилиш учун интилади, деб ҳисоблайман. Бу табиий жараён. Бу баъзида…\nЎзбек-қирғиз чегарасида топилган учта туннель ҳақида Қирғизистон ҳуқуқ-тартибот идораларига Ўзбекистон расмийлари маълумот берганлар. Бу ҳақда Давлат хавфсизлик хизмати томонидан тарқатилган хабарномада айтилган. Қайд этилишича, Ўзбекистон томони чегарада аниқланган учта ерости йўли ҳақида қўшни давлат расмийларини апрель ойидаёқ хабардор қилган, уларга ерости йўлининг Қирғизистон томонида жойлашган манзиллари ҳамда ташкилотчилари тўғрисида тегишли маълумотларни юбориб, уларга нисбатан қонуний чора кўришни сўраган. “Кейинчалик жорий…\nҚирғизистонда қашшоқлик даражаси 25 фоиздан 38 фоизга кўтарилганлиги маълум қилинди\nҚирғизистон Жогорку Кенеши (парламенти) депутати Айбек Осмонов Қирғизистонда қашшоқлик даражаси 25 фоиздан 38 фоизга ошганини айтди. Парламент матбуот хизмати хабарига кўра, у 20 июнь куни Халқаро ишлар, мудофаа, хавфсизлик ва миграция масалалари қўмитаси йиғилишида айтиб ўтган. Депутат булар БМТ маълумотлари эканини таъкидлаб, Қирғизистонда иш ўринлари яратишга чақирди. Аввалроқ БМТнинг ўта қашшоқлик ва инсон ҳуқуқлари бўйича махсус маърузачиси Оливе де Шуттер…


Қабр устида қўшиқ айтиладими? — Ishonch Gazetasi\nЯқинда Хоразмдаги хусусий телеканаллардан бирида «Шираси чак-чак томади, Анор менга ёқади» деган нақоратга эга жуда дилтортар ашула янграб қолди. Ўзига хос ёқимли овоз… Бироқ ёш хонанда ўша қўшиқни Паҳлавон Маҳмуд ҳазратларининг мақбарасида куйлаяпти?!\nПаҳлавон Маҳмуд мақбараси Хивадаги энг нақшинкор обида бўлиб, ўзининг мовий кошинлари билан такрорланмас ва бошқаларига ўхшамайдиган даражада тенгсиз саналади. Шунингдек, ушбу мақбарага кираверишда чап томонда Саид Моҳирўйижаҳон мажмуаси бўлиб, бу ерга Қўнғирот сулоласига мансуб Хива хонлари ва уларнинг авлодлари дафн қилинган. Хонанда клипидаги жойнинг шундоқ ёнида эса «Шажараи турк» ва «Шажараи тарокима» асарларининг муаллифи Абулғози Баҳодирхон қабри бор…\nМанба: “Hurriyat” газетаси, 7-сон\nМаҳаллий ундан «буханка» ишлаб чиқарувчилар ҚҚСдан озод қилинди


Федерация қуёнчилик ривожига ҳисса қўшаётирHaqida.net\nHome Mahalliy Федерация қуёнчилик ривожига ҳисса қўшаётир\nТошкент вилоятининг Бўстонлиқ туманида зотдор қуёнлар етиштиришга ихтисослашган «Bo'stonliq Protect Consumer» масъулияти чекланган жамияти иш бошлаши муносабати билан кўргазмали семинар ўтказилди.\nЯнги корхонани очиш ташаббускори ва таъсисчиси Ўзбекистон истеъмолчилар ҳуқуқларини ҳимоя қилиш жамиятлари федерациясидир.\n– Биз истеъмолчиларнинг ҳуқуқларини ҳимоя қилиш билан бир қаторда кичик бизнес ривожланиши, аҳолини сифатли гўшт маҳсулотлари билан таъминлашга ҳам ҳисса қўшмоқдамиз, – дейди Ўзбекистон истеъмолчилар ҳуқуқларини ҳимоя қилиш жамиятлари федерацияси раиси Жаҳонгир Саримсоқов. – Биринчи босқичда мазкур жамиятда Италиядан келтирилган зотдор қуёнлар парваришланади. Ана шунда биз хўжаликларга қуёнлар, аҳолига эса парҳезбоп гўшт етказиб беришни кўпайтиришга эришамиз. Иккинчи босқичда ушбу жониворларнинг териси қайта ишланиб, тайёр маҳсулот ишлаб чиқарилади, 20 дан ортиқ иш ўрни яратилади.\n«Bo'stonliq Protect Consumer» масъулияти чекланган жамиятида сифатли парҳез гўшт ишлаб чиқарилади. Италиядан келтирилган бу қуёнлар беш йилдан саккиз йилгача яшайди. Улардан бир йилда тўрт мартагача насл олиш мумкин.\n– Қуёнчилик сердаромад соҳа эканига яна бир бор гувоҳ бўлдик, – дейди федерациянинг Самарқанд вилояти ҳудудий бирлашмаси раиси Инобат Ҳасанова. – Қуёнларга қандай озуқа бериш, қанча муддатда маҳсулот тайёр бўлиши, бу маҳсулотларни экспорт қилиш каби масалалар билан танишдик. Келгусида бу тажрибани оммалаштирамиз.\nКўргазмали семинарда федерация тизимида кейинги икки йилда амалга оширилган ишлар натижасида 60 иш ўрни яратилгани, келгусида бундай ташаббус яна давом эттирилиши қайд этилди. Бунга Паркент туманидаги «Consumer protect», Қамаши туманидаги «Hisor protect consumer» ва Сариосиё туманидаги «Surxon protect consumer» масъулияти чекланган жамиятлари фаолиятини мисол қилиб келтириш мумкин. Уларда қорамол, зотдор қўй ва эчки парваришланмоқда.\nТадбирда мутахассислар истеъмолчиларни қизиқтирган саволларга жавоб қайтарди.


Ийманда гүман болмаўы ҳаққында » nasiyat.uz\n18 янв 00:28Бөлимлер / Ақыйда\nИйманда гүман болмаўы ҳаққында\nСаҳабалардың уллысы, тәфсир илиминиң имамы Абдуллаҳ ибн Аббас разыяллаҳу анҳу: «Мөмин киси, «Иншааллаҳ мен мөминмен», деп айтпайды, бәлким анық исеним менен «Мен ҳақыйқый мөминмен», яғный «Аллаҳға исенемен», дейди. Себеби инсанлар үш түрли болады:\n«Сол себепли Аллаҳға исенген итиқадлы инсанлар мөминлер, иймансыз, итиқадсыз инсанлар болса кәпирлер деп айтылады», деген. Бендениң «Иншааллаҳ мен мөминмен» деп айтыўы мүмкин емес, себеби «Иншааллаҳ» - Аллаҳ қәлесе, дегени болып, ол инсан өзиниң ийманына анық исеними жоқ болғанлығынан «Иншааллаҳ» дейди. Демек, өзиниң ийманына анық исенбейди, неге дегенде гүманы бар. Бундай инсанды ҳақыйқый ийманлы бенде деп болмайды.\nБуның мысалы: Бир киси өзиниң достына ертең усы жерге кел, бир кесел адамды көриўге барамыз десе, ол досты ертеси күни келиўине көзи жетпесе, «Иншааллаҳ», яғный, Аллаҳ қәлесе келемен, дейди. Келмесе гүнакар болмайды. Яқшы, ертең келемен деп айтып, бирақ келмесе, ўәдесинде турмағаны ушын гүнакар болады. Соның ушын мөмин инсан өзиниң ийманына гүман қалдырмаўы ушын анық исеним менен «мен ҳақыйқый мөминмен», деп айтыўы керек. Гүман мүмкин емеслигине Бақара сүресиниң 285 – аяты да буған дәлийл болады. Аллаҳ таала айтады:\nآمَنَ الرَّسُولُ بِمَا أُنْزِلَ إِلَيْهِ مِنْ رَبِّهِ وَالْمُؤْمِنُونَ كُلٌّ آمَنَ بِاللَّهِ وَمَلائِكَتِهِ وَكُتُبِهِ\nوَرُسُلِهِ لا نُفَرِّقُ بَيْنَ أَحَدٍ مِنْ رُسُلِهِ وَقَالُوا سَمِعْنَا وَأَطَعْنَا غُفْرَانَكَ رَبَّنَا\nوَإِلَيْكَ الْمَصِيرُ (٢٨٥)\n«Пайғамбар өзине Рәббисинен түсирилген нәрсеге ийман келтирди ҳәм мөминлер де (ийман келтирди). Аллаҳға, Оның периштелерине, китапларына, Пайғамбарларына ҳәмме ийман келтирди. Оның Пайғамбарларының ҳеш бирин ажыратпаймыз. «Еситтик ҳәм бойсындық, кеширимиңди сораймыз ҳәм қайтып баратуғын жер тек Сениң алдыңа», – деди».\nАллаҳ таала бул аяты кәриймасында мөминлер ийман келтириўи лазым болған нәрселерди баян етти. Сол ийман келтириўи лазым болған нәрсеге «Иншааллаҳ» - ийман келтиремиз десе, ҳеш бир гүмансыз ийманы дурыс болмайды. Имам Термизий ҳәм Имам ибн Мажа ҳәзирети Әлий разыяллаҳу анҳудан рәўият қылған ҳәдисте Расулуллаҳ саллаллаҳу алайҳи ўа саллам былай деген:\nلَا يُؤْمِنُ عَبْدٌ حَتَّى يُؤْمِنَ بِأَرْبَعٍ : يَشْهَدُ أَنْ لَا إِلَهَ إِلَّا اللَّهُ، وَأَنِّي\nرَسُولُ اللَّهِ بَعَثَنِي بِالْحَقِّ، وَيُؤْمِنُ بِالْمَوْتِ وَبِالْبَعْثِ بَعْدَ الْمَوْتِ،\nБенде төрт нәрсеге исенбегенше ийманлы болмайды:\n1. Жалғыз Аллаҳтан басқа иләҳ жоқ екенлигине ҳәм мениң ҳақ жол менен жиберилген пайғамбарлығыма гүўалық бермегенше;\n2. Өлим ҳақ екенлигине;\n3. Өлимнен кейин тирилиў ҳақ екенлигине;\n4. Тәғдирдиң ҳақ екенлигине исенбегенше ийманлы болмайды».\nБул ҳәдис те ийманда «Иншаалаҳ» деп айтыў жоқ екенин дәлийллейди.\n«Әҳли суннат ўәл жәмәәт ақыйдалары» китабынан\nДин ҳәм шәрият не? Бөлимлер / Ақыйда Уламалардың айтыўы бойынша ўақыттың қәдири Мақалалар / Ҳикметлер, хикаялар хам рәўиятлар ҲАҚЫЙҚЫЙ КҮН БҮГИНИҢИЗ. Китапхана / Өкинбе Мункар ҳәм Накир Бөлимлер / Ақыйда Пайғамбарымыздың Мадинаға ҳижрат қылыўы Бөлимлер / Сийрат ҳәм ислам тарийхы


Тадқиқот: Суратга олинган таомлар мазалироқ туюлади\n21:00 / 14.03.2016\nОлимлар аниқлашича, агар киши тушлик қилишдан аввал емоқчи бўлган таомини суратга олиб, уни ижтимоий тармоқларга жойлаб, сўнгра тановул қилса, кўпроқ роҳатланар экан. Мазкур тадқиқот натижалари Journal of Consumer Marketing нашрида чоп этилди.\nТажриба вақтида қарийб 100 нафар кўнгиллилар иштирок этишди. Улар таом ёки егулик истеъмол қилишдан аввал уни суратга олишди ва ижтимоий тармоққа жойлашди. 90 фоиз иштирокчи айнан шу усулда истеъмол қилинган таомлар одатдагига нисбатан мазалироқ бўлганини қайд этди.\nАмерикаликлар бу ҳолатни қуйидагича изоҳлашди: суратга олиш жараёнида инсон ўз егулигини турли нуқтадан эътибор билан кузатиш имконига эга бўлади ва таомнинг ташқи кўринишига ҳам баҳо беради. Шундай қилиб, ҳар қандай суратга олинган ва инстаграм каби тармоқларга жойлаштирилган таомлар анчайин мазалироқ туюлади.


Достонбек Ҳамдамов Ўзбекистон чемпионатига қайтмоқда 21-10-2021, 10:40 | Zamin.uz\n15:00 / 23.01.2019\nTribuna.uz нашрига кўра, трансфер ҳуқуқи Маҳачқалъанинг «Анжи» клубига тегишли бўлган бу футболчи яқин вақтлар ичида Тошкентнинг «Пахтакор» клуби сафига қўшилади.\nАйни вақтда «Анжи» Кисловодск шаҳрида 27 нафар футболчи билан йиғин ўтказмоқда, улар орасида Ҳамдамов йўқ. У айни вақтда, Осиё Кубогидан кейин Тошкентга қайтган.\nЯқин вақтлар ичида томонлар трансфер ҳақида расман эълон қилиши кутилмоқда.\n«Пахтакор» бундан олдинроқ «Бунёдкор»нинг собиқ футболчилари Акром Комилов ва Сардор Собирхўжаев, шунингдек, «Навбаҳор»дан Азиз Турғунбоевни ўз сафига қўшиб олганди. “Замин” янгиликларини “Telegram”да кузатиб боринг\nЯнгиликлар » Спорт » Достонбек Ҳамдамов Ўзбекистон чемпионатига қайтмоқда


Вояга етмаган қандай ҳуқуқ ва мажбуриятларга эга? - zarnews.uz\n* Бола ўз ота-онаси томонидан тарбияланиши, ўз манфаатлари таъминланиши, ҳар тарафлама камол топиши, инсоний қадр-қимматлари ҳурмат қилиниши ҳуқуқига эга.\n* Боланинг ота-онаси бўлмаганда ёки улар ота-оналик ҳуқуқидан маҳрум қилинганда ва бола ота-она қарамоғидан маҳрум бўлган бошқа ҳолларда унинг оилада тарбияланиш ҳуқуқи васийлик ва ҳомийлик органи томонидан таъминланади.\n* Бола отаси, онаси, бобоси, бувиси, ака-укалари, опа-сингиллари ва бошқа қариндошлари билан кўришиш ҳуқуқига эга. Ота-онасининг никоҳдан ажралиши, никоҳнинг ҳақиқий эмас деб топилиши ёки ота-онанинг бошқа-бошқа яшаши боланинг ҳуқуқларига таъсир қилмайди.\n* Ота ва она алоҳида яшаган ҳолда бола уларнинг ҳар бири билан кўришиш ҳуқуқига эга. Ота-она турли давлатларда яшагани тақдирда ҳам бола улар билан кўришиш ҳуқуқига эга.\n* Фавқулодда вазиятларга тушиб қолган бола (ушлаб туриш, қамоққа олиш, ҳибсга олиш, даволаш муассасасида бўлиш ва бошқа ҳолларда) ўз ота-онаси ва бошқа қариндошлари билан қонунда белгиланган тартибда кўришиш ҳуқуқига эга.\n* Бола ўз ҳуқуқи ва қонуний манфаатларини ҳимоя қилиш ҳуқуқига эга.\nВояга етмаган бола қонунга мувофиқ тўла муомала лаёқатига эга деб эътироф этилса, у ўз ҳуқуқ ва мажбуриятларини, шу жумладан, ҳимоя ҳуқуқини мустақил амалга оширишга ҳақлидир.\n* Бола ота-она (уларнинг ўрнини босувчи шахслар) томонидан қилинадиган суиистеъмолликлардан ҳимояланиш ҳуқуқига эга.\n* Боланинг ҳуқуқ ва қонуний манфаатлари бузилганда, шу жумладан, ота-она (улардан бири) болани тарбиялаш ва таълим бериш бўйича ўз мажбуриятларини бажармаган ёки лозим даражада бажармаганда ёхуд ота-оналик ҳуқуқларини суиистеъмол қилганда бола ўз ҳуқуқ ва қонуний манфаатлари ҳимоя қилинишини сўраб, васийлик ва ҳомийлик органига, ўн тўрт ёшга тўлгандан кейин эса мустақил равишда судга мурожаат қилиш ҳуқуқига эга.\n* Боланинг ҳаёти ёки соғлиғига хавф туғилганлигидан, унинг ҳуқуқ ва қонуний манфаатлари бузилганлигидан хабардор бўлган шахслар бу ҳақда бола айни пайтда яшаб турган жойдаги васийлик ва ҳомийлик органига маълум қилиши шарт. Шундай маълумотларни олгач, васийлик ва ҳомийлик органи боланинг ҳуқуқ ва қонуний манфаатларини ҳимоя қилиш юзасидан зарур чоралар кўриши зарур.\n* Оилада боланинг манфаатларига тааллуқли ҳар қандай масала ҳал қилинаётганда бола ўз фикрини ифода қилишга, шунингдек ҳар қандай суд муҳокамаси ёки маъмурий муҳокама даврида сўзлашга ҳақлидир.\nфуқаролик ишлари бўйича Самарқанд шаҳар суди раиси.\nЎсмир йигит севган қизини рашк қилиб жиноятга қўл урди


1. Бош вазирнинг виртуал қабулхонаси: муаммоларга тезда ечим топилмоқда\n2. Қонун устуворлиги ва инсон манфаатларини таъминлаш – юрт тараққиёти ва халқ фаровонлигининг гарови\n3. Ҳар бир туман ва шаҳарда Президент Халқ қабулхонаси очилади\n4. Беш йил давомида аҳолига транспорт хизматларини кўрсатиш яхшиланади\nЎзбекистон шаҳар ва қишлоқларида транспорт хизмати билан таъминлашга 840 млрд сўмдан зиёдроқ маблағ ажратилади.\n5. "Порталга ёзаман" ёхуд унутилаётган фаросат\n6. Чустда халқ муаммоларини ўрганиш якунлари эълон қилинди\n7. Олий ва Олий хўжалик судлари бирлаштирилади\nОлий ва Олий хўжалик судлари ўрнида ягона олий суд ҳокимияти — Олий суд ташкил этилади.\n8. «Адолат» социал-демократик партияси Наманган вилоят Кенгашининг VI пленуми бўлиб ўтади\nПленум қатнашчилари дастлаб “2017-2021 йилларда Ўзбекистон Республикасини ривожлантиришнинг бешта устувор йўналиши бўйича ҳаракатлар стратегиясини “Халқ билан мулоқот ва инсон манфаатлари йили”да амалга оширишга оид Давлат дастури ижросини таъминлашда Ўзбекистон “Адолат” СДП Наманган вилоят Кенгашининг иштироки тўғрисида”ги масалани кўриб чиқдилар. Сўнгра Ўзбекистон “Адолат” СДП Наманган вилоят Кенгаши ижроия қўмитасининг ҳамда халқ депутатлари Наманган вилояти Кенгашидаги Ўзбекистон “Адолат” социал-демократик партияси депутатлик гурухининг 2016 йилдаги фаолиятлари юзасидан ҳисоботлари муҳокама қилинди.\n9. Қолганларнинг "Озодлиг"и ўзига сийлов "Дуо олган омондир…" мақоласини ўқиб...\n10. Хизматимиз беминнат бўлади\n11. "Ноль" қийматда сотилган давлат мулки объектларидан фойдаланиш коэффиценти "ноль"га тенгми?\n12. ЁШЛАРНИНГ ҚАЛБИГА ҚУЛОҚ ТУТАЙЛИК\n13. Президент таклиф ва тавсияларини бугунги ҳаётбахш фармони билан мустаҳкамлади\n14. Онгимизда – адолат, тилимизда – ҳақиқат, дилимизда эса поклик устувор бўлади!\n15. Биз Президентимиз топшириқларини сўзсиз бажармоғимиз лозим! Наманган шаҳар ҳокими "Чаманзор" маҳалласида аҳоли муаммоларини ўрганди. Натижа ва самара ҳайратланарли!\n10 июль. Эрта тонгдан то куннинг биринчи ярмига қадар 300 дан ошиқ мурожаатлар ижобий ечимини топди. Натижа ҳайратланарли! Бундан бошқа изоҳимиз йўқ! “Биз Президентимиз топшириқларини сўзсиз бажармоғимиз лозим. Нафақат халқ ичига, балки уларнинг ишончига ҳам киришимиз шарт. Ҳар бир хонадонда мавжуд ҳолат бўйича ўрганиш якунида амалий иш бўлмоғи, ишсиз иш билан, кам таъминланган оила моддий таъминот билан таъминланиши, аҳолининг бошқа маиший эҳтиёжлари ҳам тўла қондирилиши шарт”, - деди ҳоким.


ИИББ пойтахт аҳолисини ҳайвонларга нисбатан мурувватли бўлишга чақиради — ekolog\nТошкент шаҳар Ички ишлар бош бошқармасига мунтазам равишда баъзи ҳамюртларимизнинг мушук ва итларга бўлган ёмон муносабатлари ҳақида хабарлар келиб тушади. Кўпинча бундай ҳолларда профилактика инспекторлари шикоят тушган инсон суҳбат қилишади. Ҳайвонларга шафқатсизлик қилинганлиги факти аниқланса, ўша шахсга жарима солинади.\nБиз ҳамюртларимизни ҳайвонларга кўрсатилган мурувватни мунатазам равишда ўз мисолларида намойиш этишга чақирамиз. Шу кунларда Тошкентда яшовчи Наргиза А. қуйидаги муаммони баён қилди: Мирзо-Улуғбек туманида у бир нечта кўча мушукларини касал, ҳолдан тойган суратда кўриб қолган. Унинг маълум қилишича, илгари уларга яқин атрофдаги зоодўкон ходимлари овқат бериб турардилар, аммо карантин даврида мушуклар қаровсиз қолишган. Мирзо-Улуғбек тумани ИИО ФМБ ходимлари ҳайвонларни ўз қарамоғларига олиб, ўз мисолларида ҳайвонларга нисбатан мурувватли муносабатни намоён қилдилар. Энди мушуклар озуқа билан таъминланмоқдалар.\nБугунги кунда мазкур муаммо кенг тарқалган муаммолардан бири ҳисобланади: кўплаб ҳайвонлар коронавирус пандемияси сабабли жорий қилинган ўзини яккалаш даврида “боқувчиларисиз” қолишди. Биз ушбу масалага бефарқ бўлмаган ҳар бир фуқарони кўча ҳайвонларига ёрдам беришга чақирамиз. Турар жойингиз атрофида ҳайвонларга ем бериш учун (санитария талабларига риоя қилиш ва ён-атрофда яшовчиларнинг тинчини бузмаслик учун) махсус жой ажратиш мумкин бўлган ерни аниқлаб олинг. У ерда кичкина ем бериш жойини ташкил этиб, гоҳида сув ва қуруқ ем борлигини текшириб туринг. Шу билан бирга у жой ёмғирдан ҳимояланганлигига ишонч ҳосил қилинг. Имконият ва хоҳишингиз бўлса, янада жиддийроқ тарзда ғамхўрлик қилишингиз мумкин – ҳайвонларни эмланг, уларнинг саломатлигини назорат қилиб туринг.\nМушуклар – жиддий касалликлар тарқатувчи каламуш ва сичқонлар кўпайиб кетишининг олдини олувчи шаҳар санитарларидир. Уларни асрашда ва уларга ёрдам беришда бошқаларга ибрат бўлинг.


Нуронийлар миннатдорлик билдирдилар - Huquq.uz\nНуронийлар миннатдорлик билдирдилар\n14:30 - 06.12.2021\nЎзбекистон Республикаси Ҳарбий прокуратураси органлари саховат, мурувват ва меҳрибонлик уйларида хайрия тадбирлари ўтказиб келмоқда. Жумладан, Самарқанд ҳарбий прокуратураси томонидан навбатдаги тадбир Самарқанд шаҳридаги саховат уйида ўтказилди.\nУнда муассасадаги 148 нафар кексалар ва ногиронларнинг ҳолидан хабар олинди ҳамда улар учун байрамона дастурхон ёзилди. Шунингдек, Марказий ҳарбий округнинг ҳарбий оркестри томонидан концерт намойиш этилди.\nСаховат уйида яшовчи отахон ва онахонлар дуога қўл очиб, ватанимиз доим тинч ва осмонимиз мусаффо бўлишини тилаб, тадбир ташкилотчиларига миннатдорчилик билдирдилар. Ҳарбий прокуратура органлари томонидан бу каби тадбирлар давом эттирилмоқда.\n«Болаларим менсиз қандай яшайди? Яхшиси…»\n09:33 - 17.06.2022


Евро-2016 турнири ғолиби 27 млн евро мукофот олади\n07:45 / 12.12.2015\n2016 йили Франция майдонларида ўтказиладиган Европа чемпионатининг умумий соврин жамғармаси 301 миллионни ташкил этади, ғолиб эса шундан 27 миллионига эга бўлади. Бу ҳақда 11 декабрь куни ўтказилган матбуот анжумани вақтида УЕФА бош котиби Жанни Инфантино маълум қилди.\nУнинг билдиришича, турнирда иштирок этишнинг ўзи учун ҳар бир терма жамоага 8 миллион евродан берилади. Турнирдаги ҳар бир ғалабали ўйинга 1 миллион евродан, дуранг учун эса 500 минг евродан тақдим этилади.\nПлей-офф босқичидаги натижалар учун алоҳида бонуслар ажратилмаган. Бунинг ўрнига нимчорак финалдаги иштирок учун 1,5 млн, чорак финалчиларга эса 2,5 млн евродан маблағ берилади. Яримфиналчилар 4 млн евродан олишади. 10 июль куни Париждаги "Стад де Франс" ўйингоҳидаги финални ютган терма жамоага эса 8 млн, ютқазган финалчига эса 5 млн евро берилиши кўзда тутилган.\nҚайд этиш керакки, турнирда бу сафар иштирокчи жамоалар сони 16тадан 24тагача оширилган. 2012 йилда турнирнинг мукофот жамғармаси 198 миллион евро бўлганди.


Huquq — Страница 19 — Юридик газетаси\n12 часов олдин\tКомментарии к записи Олий таълим тизимидаги долзарб масалалар муҳокама қилинди отключены\nДепутат карантин қоидаларини бузди\n03.04.2020\tКомментарии к записи Депутат карантин қоидаларини бузди отключены\n2020 йил 28 март куни Қўқон шаҳар, А.Т.Хуқандий мавзесида яшовчи, хусусий корхона раҳбари, Халқ депутатлари Қўқон шаҳар кенгаши депутати Х.Н. Республика Махсус комиссиясининг карантин қоидаларини қўпол равишда бузиб, “Telegram” ижтимоий тармоғида очилган гуруҳлар аъзоларига Қўқон шаҳрида 2 нафар шахсда коронавирус касаллиги аниқланганлиги ва улар карантинга олинганлиги ҳақида жонли тарзда аудио …\n27.03.2020\tКомментарии к записи КАРАНТИН: қоидаларга риоя қилинмаса жиноят иши қўзғатилади отключены\nЎзбекистонда 25 март кунига кўра коронавирус инфекциясини юқтириб олган фуқаролар сони 56 нафарга етди. Юзага келган вазиятдан келиб чиқиб, нарх-наво барқарорлигини таъминлаш, товарларга ажиотаж талаб вужудга келишининг олдини олиш борасида Бош прокуратура, вилоят прокуратураларида ташкил этилган штаблар, туман-шаҳар прокуратураларида ташкил этилган ишчи гуруҳларда 1 800 нафар прокуратура, Департамент ходимлари ҳамда …\n27.03.2020\tКомментарии к записи Бoлaлap ҳaқигa xиëнaт отключены\nКўча-кўйдаги гап-сўзларни эшитиб, ижтимоий тармоқлардаги фикрларни ўқиб, бошқалар сингари ташкилотларнинг раҳбарларини қоралашга одатланган бир вақтимда кўз кўриб қулоқ эшитмаган воқеага гувоҳ бўлиб қолдим. Аниқроғи, ўзим тайёрлаган сценарий бўйича мурожаат қилиб, айрим ходимларнинг асл юзини кўриб, оддий ходимлар кўп ишларни раҳбарсиз ҳам бажариб юбораверишига амин бўлдим. Раҳбарларда ҳам инсоф борлигига, ҳамма …\n27.03.2020\tКомментарии к записи Экилгaни эмac, кўкapгaни ҳиcoб отключены\nЎсимликлар дунёси ҳаёт учун зарур кислороднинг асосий манбаидир. Тадқиқотларга қараганда, бир гектар ердаги дарахтлар бир кеча-кундузда 220-275 килограммгача карбонат ангидрид газини ютиб, 180-215 килограмм кислород ажратар экан. Бу миқдор ўртача 500 кишини кун давомида кислород билан таъминлашга етади. Маълумотларга кўра, тўртта дарахт бир кишининг кислородга бўлган кунлик эҳтиёжини қондиради. Буни …\n27.03.2020\tКомментарии к записи Мўйноқда нима гаплар? отключены\nБугун ўзгариб бораётган Мўйноқ бутун жаҳон эътиборида. Чунки Президентимиз Шавкат Мирзиёевнинг ташаббуси билан БМТ ҳомийлигида Оролбўйи ҳудуди учун шериклик асосида Траст фонди ташкил этилди. Бундан ташқари, Ўзбекистон Президенти қошида Оролбўйи халқаро инновация маркази, Оролбўйида инновацияларни қўллаб-қувватлаш фонди ташкил қилиниб, денгизнинг қуриган тубида ўрмонзорлар, Амударё дельтасида кичик ҳовузлар барпо этилмоқда. Мутахассисларнинг …\n27.03.2020\tКомментарии к записи Иxтиëpий-мaжбуpий йиғим — йиққанлар нима каромат кўрсатаяпти? отключены\nФарғона шаҳридаги янги уйлар қурилган кўчада икки аёл ва бир йигит уйма-уй юрибди. Эшик қўнғироғини чалишади, тақиллатишади. Уй эгасига муддаони айтишади: «Хонадонингиздаги газ, электр тизимини кўрикдан ўтказамиз. Керак бўлса, тузаттириб берамиз. Биз билан шартнома тузиб, тўлов қилишингиз лозим». – Тузатгани усталаринг борми? – Ҳа, шартнома билан тўлов қилсангиз, бепул тузатамиз. …\n27.03.2020\tКомментарии к записи Мурожаат ортида инсон тақдири отключены\nХалқимиз нисбатан тортинчоқ, маданиятли, ориятли. Ҳар нарсага эшикма-эшик юриб дардини достон қилавермайди. Лекин сабр-тоқатнинг ҳам чегараси бор. Инсон очликка чидаши мумкин, лекин ноҳақликка чидамайди. Қорнимга эмас, қадримга йиғлайман деган гап бежиз айтилмаган. Фуқароларимиз ҳам қонуний ҳуқуқлари бузилса, муаммолари мутасадди идораларда вақтида ҳал этилмай сарсон бўлса, ҳақиқат излаб прокуратура органларига мурожаат …\n27.03.2020\tКомментарии к записи Epни acpaш бapчaнинг бypчи отключены\nЎзбекистон Республикаси Президентининг 2019 йил 17 июндаги «Қишлоқ хўжалигида ер ва сув ресурсларидан самарали фойдаланиш чора-тадбирлари тўғрисида»ги фармони ижроси прокуратура органлари томонидан қатъий назорат қилиб борилмоқда. Ерларни хатловдан ўтказиш, аниқланган қонунбузилишлар жойида бартараф қилинишини таъминлаш чоралари кўрилаяпти. Ўтказилган хатловларда республика бўйича 34320 та ҳолатда 9626 гектар ер ўзбошимчалик билан эгаллангани, …\n27.03.2020\tКомментарии к записи Оила — муқаддас даргоҳ отключены\nМамлакатимизда хотин-қизларнинг жамиятдаги нуфузини ошириш, манфаатларини ҳимоялаш, оилаларнинг мустаҳкамлиги ва бахтли яшашини таъминлаш борасида кенг кўламли ишлар қилинмоқда. Хусусан, фуқаролик ишлари бўйича судларда 2018 йили никоҳдан ажратиш билан боғлиқ 46330 та иш кўрилган бўлса, бу кўрсаткич 2019 йилда 42350 тага тушган. Яна бир мисол, 2020 йил 1 февралда Тошкент шаҳрида …\n27.03.2020\tКомментарии к записи Назорат кучайтирилди отключены\nКоронавирус балоси кўплаб мамлакатларни ўргимчак тўри мисоли қамраб олишга улгурди. Афсуски, 15 мартдан бошлаб юртимизда ҳам коронавирусга чалинган беморлар борлиги аниқлана бошлади. Ўзбекистонда ушбу инфекциясининг қамрови кенгаймаслиги учун барча чоралар кўрилмоқда. Жумладан, барча турдаги таълим муассасаларида вазият барқарорлашгунга қадар таътил эълон қилинди. Жамоат транспорти ҳаракати ҳам тўхтатилди. Ҳозирги кунда чет …\nМавжуд саҳифалар сони : 84« First...101718192021»304050...Last »


Собиқ МХХ терговчиси Нодир Тўрақулов 16...\n09.01.2019 15:27 0 3730\nМиллий хавфсизлик хизматининг (ҳозирги ДХХ) собиқ терговчиси Нодир Тўрақулов 16 йиллик қамоққа ҳукм этилган. Хорижий ОАВ ҳамда ижтимоий тармоқларда тарқалган хабарларга кўра, Олий суд ҳарбий ҳайъатининг 2018 йил 25 октябрда ҳукми чиққан.\nҚайд этиш керакки, Нодир Тўрақулов ҳибсга олингани 2018 йилнинг бошида маълум бўлган эди. Ўзбекистон Республикаси Ҳарбий прокуратураси томонидан унга нисбатан Жиноят кодексининг бир қатор моддалари билан жиноят иши қўзғатилиб, Сурхондарё вилоятидаги фаолияти давомида шериклари билан нафақат маҳаллий, балки хорижий тадбиркорларнинг бизнесини тортиб олиш, фуқароларга нисбатан зўравонлик қилиш, наркотик савдоларини ташкил этиш каби жиноятларга алоқадорлиги, Денов ва Термиз шаҳарларида унга тегишли «MALIKA GOLD» ресторани, «ORIFA» сауналари борлиги айтилган.\nПрезидент Шавкат Мирзиёевнинг 19-20 январь кунлари Сурхондарё вилоятига ташрифи чоғида Миллий хавфсизлик хизматининг вилоятдаги фаолиятини жиддий танқид остига олган, улар орасида айнан Тўрақулов ҳам бор экани тахмин этилади.\n«Миллий хавфсизликдагилар Сурхондарёни ўлдирган. Икки-уч сотқин, давлат сотқинлари ишлаган. Булар Сурхондарёни от ўйин қилиб ташлаган. Ҳамма тизимни эгаллаган, ҳамма ташкилотни эгаллаган. Яна бир-иккитаси Тошкентда юрибди, бориб ишдан оламан.\n...Сал қарши гап билдирса, ғийбат қилиб ишдан олиб ташларди. Ўғрига чиқарарди, бир айбни бўйнига қўярди. Энди у замон тугади. Ман буларнинг биронтасига ишонмайман, буларнинг маълумоти керак эмас. Шуни билинглар.\n...Сурхондарёда бу масалада оғир эди. Шунинг учун бу ерга битта ҳам бизнесмен келмаган, келдими дарров қамарди. Бу фалончининг одами, бу пистончининг одами, бу ҳокимнинг пул берадиган одами, деб. Сан кимсан, ўзинг пул бермайдиганмидинг, сан Ғуломов. Сотқин. Поранинг бошида ўзи ўтирарди», — деган эди ўшанда Шавкат Мирзиёев.\n«Xabar.uz» Нодир Тўрақуловнинг ҳибсга олингани ҳақидаги хабарга изоҳ олиш мақсадида Ҳарбий прокуратура матбуот хизмати билан боғланган ҳамда «қўлимизда бу бўйича расмий маълумот йўқ. Шунинг учун ҳам сизга аниқ бирор факт айта олмайман», — деган жавобни олган эди.\nБундан ташқари, журналист Бобомурод Абдуллаев иши ҳам айнан Нодир Тўрақулов томонидан олиб борилган ҳамда Абдуллаев ўз кўрсатмаларида собиқ терговчининг қийноқлари ҳақида сўзлаб берган, унга нисбатан жиноят иши очишни сўраган эди.\nМХХ Нодир Тўрақулов Бобомурод Абдуллаев қамоқ жазоси\nЖамият 15/10, 20:14


МАДАНИЯТ – 2 sahifasi – ВОҲА\n02.11.2020 Voha gazetasi0 comment\nИнглиз тилида чоп этилалиган «Inside Kashkadarya» журнали тарихда илк бор Amazon.com орқали АҚШ ва дунёнинг бошқа давлатларида сотувга қўйилди. Қизиқарли томони шундаки, мазкур журнал вилоят тарихида дастлабкиси бўлиб, асосан, ҳудуднинг туристик, сиёсий, ижтимоий-маданий ҳаётини ёритишга мўлжалланган . Журналнинг илк сони Қашқадарёнинг туризм салоҳиятига бағишланган. Бунда воҳанинг зиёрат, эко, этно ва экстремал туризм йўналишлари кенг очиб берилган. Маълумот ўрнида, «Inside Kashkadarya» журналининг таҳрир ҳайъати раиси Зойир Мирзаев, бош муҳаррири эса туризмни ривожлантириш ҳудудий бошқармаси матбуот котиби Асрор Аллаяров ҳисобланади ҳамда ойда бир маротаба чоп этилади.\n❓📲 Мактабда ўқийдиган фарзандимнинг телефонини ўқитувчиси олиб қўйибди. Шахсий мулк бўлса, уни олишга ҳаққи борми? (Э.Д. Тошент шаҳри) 🔰Қонунчиликка асосан, ўқув машғулотлари ва тадбирлар бошланишидан олдин таълим олувчилар телефонини ўчириб қўйиши ҳамда сумкасига солиб қўйиши шарт. ❗ТАҚИҚЛАНАДИ Таълим олувчиларга қуйидагилар қатъиян тақиқланади: 👉телефонини бўйнига осиб олиш, кўкрак чўнтакларида, шим, юбкалари чўнтакларида ва шу кабиларда сақлаш; 👉телефон аккумуляторини зарядлаш учун таълим муассасаси электр тармоқларига улаш; ✅ телефони ёрдамида: 👉 атрофдагиларга зўравонлик, шафқатсизлик, порнографияни тарғиб қилувчи видео ва суратларни намойиш қилиш; 👉 таълим муассасасининг нуфузига, шу жумладан, зўравонлик ва вандализм ҳолатларини суратга олиш…\nБугун Ўзбекистон миллий матбуот марказида “Энг улуғ, энг азиз” анъанавий кўрик-танловининг республика босқичи ғолибларини тантанали тақдирлаш маросими бўлиб ўтди. Ғолиблар билан танишинг: Ёзувчи ва шоирларнинг бадиий асарлари бўйича 1-ўрин: Собир Ўнар (“Олдинда ёнган маёқ” тўплами учун) 2-ўрин: Вафо Файзулло (“Қоядаги дафтар” шеърий тўплами учун) 3-ўрин: Ҳабиб Абдуназар (“Даштдаги олов” қисса ва ҳикоялар тўплами учун) Босма ОАВ ходимларининг журналистик ишлари бўйича 1-ўрин: Наргиза Умарова 2-ўрин: Шоқаҳҳор Салимов 3-ўрин: Фармон Тошев ОАВ сифатида рўйхатга олинган веб-сайтлардаги интернет-журналистика материаллари бўйича 1-ўрин: Миролим Исажонов (DaryoUz мухбири) 2-ўрин: Фахриддин Убайдуллаев (ЎзА мухбири, Андижон) 3-ўрин: Наргиза…\nЎзбекистонда машҳурларнинг қандай бизнеслари борлигини биласизми? «Everyday.uz» ўзбек шоу-бизнеси вакилларининг яна бошқа даромад манбалари ҳақида маълумот берди. Райҳон Хонанда яқиндагина ўз брендига асос солиб, аёллар учун кийимлар ишлаб чиқариб, уларни сотмоқда. Асал Шодиева Актриса «Мiel» бренди остида аёллар ва болаларга кийимлар ишлаб чиқаради. Қизиқчи Шаҳло Зоирова Қизиқчининг аёллар учун кийим-кечак дўкони бор. Мадина Мумтоз Актриса келин либослари салони бизнеси билан шуғулланади. Шаҳзода Хонанда продюссерлик компаниясига асос солди. Ушбу компания «Inter media» номи остида фаолият юритмоқда. «Миллион» жамоаси Жамоа номи остида кийимлар ишлаб чиқарилади. Шоҳруххон У ҳам Шаҳзода сингари ўз продюссерлик компаниясига…\nРеспубликамиз ҳудудида карантин тартиблари жорий этилишидан аввал, жорий йилнинг 5 март куни вилоят ҳокими Зойир Мирзаев ҳамда турк компанияси вакиллари ўртасида инвестицавий ҳамкорликни яратиш масалалари бўйича учрашув бўлиб ўтганди. «Bengi Temizlik servis ve egitim hizmetleri» турк компанияси директори Бенги Ибраҳим ҳамда маҳаллий инвестор томонидан Шаҳризабз шаҳрида жойлашган, қурилиши қисман тугалланган савдо ва маиший хизмат кўрсатиш ҳамда икки қаватли меҳмонхонага мўлжалланган бинони 5.83 млрд сўмга «Халқ банки» билан икки томонлама шартнома имзоланган ҳолда сотиб олди. Бу ҳақда вилоят ҳокимининг инвестициялар, инновациялар, хусусийлаштирилган корхоналарга кўмаклашиш, эркин иқтисодий ва кичик саноат зоналари ҳамда…\n«Ҳаётимизда босма нашрларнинг ҳам ўз ўрни бор» «Ўқитувчи ўз устида ишлаши, билим ва маҳоратини ошириши учун қўшимча методик ёрдамни қаердан олади? Албатта, бу соҳага оид китоб ва қўлланмалардан, махсус педагогик нашрлардан олади. Афсуски, биз кейинги йилларда мажбурий обуна баҳонасида ихтиёрий обунани ҳам йўқ қилдик. Албатта, бу бировларга ёқмайди.\n02.10.2020 Voha gazetasi0 comment\n«Ўқитувчи ўз устида ишлаши, билим ва маҳоратини ошириши учун қўшимча методик ёрдамни қаердан олади? Албатта, бу соҳага оид китоб ва қўлланмалардан, махсус педагогик нашрлардан олади. Афсуски, биз кейинги йилларда мажбурий обуна баҳонасида ихтиёрий обунани ҳам йўқ қилдик. Албатта, бу бировларга ёқмайди. Халқ таълими вазири замонавий, «ахборот технологиялари бор, журналам керак эмас, газета ҳам керак эмас», деганини кўп эшитяпман мулоқотларда. Бу нотўғри йўналиш. Ҳамма нарсанинг ўз ўрни бор. Компьютернинг ҳам ўз ўрни бор, журналнинг ҳам ўрни бор, газетанинг ҳам ўрни бор. Бошқача йўлни тутиш ҳозирча мумкин эмас. Биз унга тайёр эмасмиз.…\nТилга эътибор ҳар куни бўлиши керак Қамаши туманидаги 6-сонли Болалар мусиқа ва санъат мактаби концерт залида “Жой номлари – халқ ҳаётининг кўзгуси” мавзусида тадбир бўлиб ўтди. Тадбирда фақат 21 октябрь санаси арафасида Она тилимизга бўлган эътиборни кучайтириб қолмасдан, ҳар куни, ҳар биримиз ўзбек тили ҳақида қайғуришимиз лозимлиги таъкидланди. Бозор, дўконларда, жамоат жойларида, биноларнинг пештоқида, ташқи рекламаларда миллийлигимиз акс этадиган битиклардан фойдаланишимиз мақсадга мувофиқ бўлиши тўғрисида фикрлар билдирилди. Иштирокчиларга туманимизнинг ёш санъаткорлари жонли ижродаги қўшиқларини тақдим қилишди. Тадбирда вилоят ҳокимининг маслаҳатчиси Зиёда Аминова иштирок этди.


— Карим ака, сизнинг кўплаб чиқишларингиз газетамиз ўқувчиларида катта қизиқиш уйғотган. Сизни журналистик фаолият билан узоқ йиллардан бери шуғулланиб келаётган тажрибали журналист сифатида биламиз. Матбуотнинг паст-баланди сизга яхши маълум. Айтинг-чи, кейинги ўттиз йил ичида ўзбек матбуоти нималарга эриша олди? «Эришилган»лардан ким кўпроқ манфаат кўрди?\n— Ўттиз йил олдин Ўзбекистон мустақилликка эришди. Матбуот ҳақидаги гапни яна ҳам аввалроқдан бошлаш керак. Ана шу мустақилликка эришиш учун «қайта қуриш» даврида матбуот катта хизмат қилди, эрк кунларини яқинлаштирди. Шўроларнинг зулм салтанати ошкоралик туфайли қулади, имкон пайдо бўлиши билан миллатларнинг зиёлилари матбуотда тарих қатламларини очдилар, миллий ўзликни ва миллий тилларини талаб қилдилар, динларига ва маданиятларига соҳиб чиқдилар. Натижада кўзи очилган халқлар «ягона ғоя» билан яшашни истамай қолдилар ва ўз мустақилликларини бирин-кетин эълон қилдилар. 1990 йил 20 июнда Ўзбекистон парламенти Мустақиллик декларациясини қабул қилди.\nШундан кейинги тарихга келсак, бугун ўтган чорак асрга ҳаққоний баҳо берилмоқда. Ўзбекистон Президенти Шавкат Мирзиёев бу даврни «қўрқув даври» деб атади: «У даврлар бошқача эди. Қанча жим юрсанг, шунча яхши эди… Бизлар қўрқув даврида яшагандик».\nЎтган ўша даврга қарасак, матбуот билан боғлиқ бир қонуниятни кўрамиз. Дастлаб 1990 – 1994 йилларгача кўп яхши ишлар қилинди – Конституция ва беш юзга яқин қонунлар ошкора муҳокамалар асосида қабул қилинди, Президентлик таъсис этилди ва реал муқобиллар асосида сайлов ўтказилди, парламентда ҳурфикрлик ва матбуотда ошкоралик ҳукм сурди, бозор иқтисодига ўтиш, маданий дунёга интеграцияланиш учун ҳаракатлар бошланди. Дастлабки парламентда ҳамма масалалар ошкора муҳокама этилар, халқда ҳам бир кўтаринкилик ҳукмрон эди.\nБироқ аста-секин маъмурий-буйруқбозлик тизими ўзини мустаҳкамлаб олди, ҳақиқатни айта оладиган кучлар қатағонга учради, қамалди ёки юртни тарк этди, оммавий ахборот воситалари энди оммавий тарғибот воситаларига айлантирилди. Шахсга сиғиниш вазияти қарор топди, мадҳиябозлик авжга чиқди, танқид қилинса, фақат «мустақиллигимизни кўра олмайдиганлар», «иқтисоддаги ютуқларимизга ҳасад қилувчилар», хорижда юрган «ватан хоинлари» танқид қилинарди. Буларнинг бари Қодирий, Чўлпон, Беҳбудийларни қатағон қилган Сталин даврини ёдга соларди. Эътибор қилинг: матбуот гунг ва кар ҳолатга солингач, осонгина сиёсий «якдиллик» шароити юзага келтирилди ҳамда иқтисод ҳам инқирозга юз тута бошлади, коррупция авж олди, бугун хориж банкларидан қайтаришга уринаётганимиз миллиардлаб долларлар ўшанда ўмарилганди, ҳатто деҳқонларга нима экиб, кимга сотишни ҳам давлат режалаштирадиган ва ҳосил йиғим-теримини ҳуқуқ-тартибот органлари назорат қиладиган маъмурий иқтисод юзага келди...\nБугун ана шу вазият бутунлай ўзгарди. Сўнгги тўрт йилда ошкоралик, сўз эркинлиги эпкинлари эса бошлагач, бунинг ижобий таъсири миллий оммавий ахборот воситаларимизда ҳам акс эта бошлади. ОАВ ўзининг бош вазифаси – жамиятдаги муаммоларни очиқ танқид қилиш билан ҳам шуғулланмоқда.\n— Танқид ҳеч кимга ёқмаслиги кундай равшан. Аммо журналистдан ҳамма кўпроқ танқидни кутади. Айтинг-чи, аслида танқид кимга кўпроқ керак: журналистгами, у чиқаётган нашргами ёки жамиятга?\n— Танқид — агар тузум ҳуқуқ устувор бўлган, адолатли ва демократик тузум бўлса, ҳамма учун фойдалидир.\nҲақиқатни чоп этиш, такрор айтамиз, агар тузум демократик ва адолатли бўлса, нашрга ҳам фойдали, чунки унинг ҳақиқий обуначилари, мухлислари кўпаяди, натижада реклама берувчилари кўпаяди, даромади ошади. Достоевский: «Пул — чоп этилган озодлик», — деган. Бойнинг овози баландроқ чиқиши шундан. Аслида бобомиз Замахшарий: «Ҳақ сўзлаганнинг овози арслон ўкиришидан ҳам кўра шиддатлидир», деганлар.\nҲақиқатни ўқиш, тафаккур қилиш, муаммоларнинг илдизига етиш ва ечимларни топиш — жамиятга ҳам фойдалидир, турли-туман фикрларсиз тафаккур ўлади, иқтисод инқирозга учрайди, маънавият пароканда бўлади.\n«Тиз чўкиб қилинадиган\n— Матбуот расман эмас, фақат қоғозлардагина эмас, реал ҳаётда бошқа учта ҳокимият билан бўйлаша оладиган чинакам тўртинчи ҳокимият бўла олишига ишончни оммада шакллантириш учун нима қилмоқ керак?\n— Матбуот, оммавий ахборот воситалари Конституциямизни жиддий ўқиган ва тафаккур қилган инсон учун ҳаққоний тўртинчи ҳокимиятдир. Биласиз, шундай касблар борки, юз минглаб, миллионлаб инсонлар у билан шуғулланади, лекин уларнинг касб-кори Конституцияда тилга олинмаган. Конституцияда Президент ва Вазирлар Маҳкамаси, Суд ва куч ишлатар тизимлари ҳамда Оммавий ахборот воситалари алоҳида институтлар тарзида тилга олинган. Оммавий ахборот воситаларига алоҳида боб бағишланган. Нари борса, мингта атрофида ОАВ бўлса ва уларда беш-ўнтадан одам ишласа, беш ё ўн минг кишининг фаолияти Конституцияга кирган. Иккинчи томондан, журналистика худди шифокорлик ва муаллимлик каби ижтимоий касбдир, адолат ва ҳақиқат унинг ўзаги бўлиши шартлигидан келиб чиқиб, унга Конституциявий институт мақоми берилган.\nЯнги Ўзбекистондаги янги ислоҳотлар даврида оммавий ахборот воситалари яна ўз вазифасини ҳалол бажаришга тараддудланмоқда. «Тўртинчи ҳокимият» истилоҳига келсак, уч ҳокимият нима қилади: қонун чиқарувчи ҳокимият — давлат ва жамият фаолиятига асос бўладиган қонунларни ишлаб чиқади ва қабул қилади, ижро ҳокимияти ва халқ шу қонунлар асосида ишлайди, яшайди ва фаолият юритади, суд ҳокимияти давлат мансабдорлари ва халқнинг қонунларни бузган ҳолларига ҳакамлик қилади ва жазо беради. «Тўртинчи ҳокимият» — оммавий ахборот воситалари эса бу учта ҳокимият ва жамиятнинг ҳаётини шаффофлаштиради, уларнинг ўз вазифаларини амалга оширишларига кўмаклашади, камчиликларини ошкор қилади, муаммоларининг ечими сайловларда қатнашганда, тафаккур билан овоз бериши учун жамоатчилик фикрини шакллантиради. Матбуотнинг ҳокимияти — халқ фикрига таъсир ўтказа олиш кучидадир.\nЭнг аввало, сиёсий ирода керак. Бу ирода давлат раҳбари Шавкат Мирзиёев томонидан айтилмоқда ва қайта-қайта даъват этилмоқда.\nИккинчидан, ОАВга оид қонунлар такомиллашуви лозим. Масалан, туҳмат ва ҳақорат деган жиноятларни ғайрикриминаллаштириш таклифи амалга ошиши керак. Бу қонунбузарликларнинг маъмурий ва фуқаролик кодексларида бўлиши етарлидир. Сўз учун, фикр учун қамоқ жазоси бўлиши мамлакатда фикр эркинлигига ҳеч қачон йўл бермайди. Бирор бир тараққий қилган, маданий халқда ва давлатда бундай модда мавжуд эмас, у фақат авторитар ва тоталитар давлатларда қолган. Уни мансабдорлар танқиддан қўрққани учун ушлаб туради ва халққа эса шундай дейди: «Наҳотки, сизга газетада ёки интернетда туҳмат ё ҳақорат қилишса ва жазосиз қолса?!» Аввало, жазосиз қолмайди — маъмурий ва фуқаролик кодексларига кўра жазоланади, жарима тўлайди, ОАВ ёпилиши мумкин, қолаверса, ОАВ қонунчилигига кўра ёлғон маълумотлар раддия қилинади ва фикрларга жавоб бера олади. Фақат сўз учун қамоқ жазоси бўлмайди, холос. Агар бир журналист сўзи учун қамалар экан, қолган минглаб журналистлар танқиддан тийилади, жим ўтиришни ёки мақташни афзал кўради. Мақтов эса «тиз чўкиб қилинадиган қароқчиликдир».\nУчинчидан, ОАВ менежменти бозор иқтисоди шароитига ўтиши керак. Қонунчиликка кўра, исталган соҳага сармоя кирита оласиз, лекин ОАВ соҳасида чегара бор, низом жамғармасида хориж сармояси 30 фоиздан ошмаслиги керак, бевосита бирор матбуот хориждан маблағ жалб эта олмайди, аввал «умумий ўра»га — Фондга тушиши керак ва у кимга беришни ҳал қилади. Сармоядор эса муайян, аниқ лойиҳага пул беради. Кўряпсизки, матбуот соҳаси бозор иқтисодининг рақобат шароитига кира олмайди. Тушунаман, бу чекловлар орқали жамоатчилик фикрига хориж таъсир ўтказмасин, дейилгандир балки. Бироқ жамиятда адолат ҳукм сурса, нимадан қўрқамиз?!\n(Давоми. Бошланиши 8-бетда)\n«Танқид қилиб кўрдик,\n— Сўнгги уч-тўрт йилда ўзбек матбуотида анча жонланиш сезилаётган эди. Бироқ газеталарда яна ўша «ура-ура» материаллар кўпайиб қолгани, сайтлардан айрим материалларни ими-жимида олиб қўйиш ҳолатларини нима билан изоҳлайсиз?\n— Кўряпмизки, сўз эркинлигининг бор-йўқлиги мамлакатдаги адолатнинг бор-йўқлигини белгилайдиган омилдир. Агар сўз эркинлиги бўлса, иқтисод ҳам ривожланади, коррупция ҳам жиловланади. Лекин ҳақиқатни ёзадиган журналистлар, блогерлар яна таъқибга олина бошланса, «ўзимизга хос ва ўзимизга мос йўлимиз» бошланади — коррупция, турғунлик ва зулм авж олади, дунё яна бизга ёввойи қабилага қарагандек қарай бошлайди, ижобий жозибамиздан асар ҳам қолмайди, рейтингларда яқиндагина олдинга чиқаётган еримизга, яна охирги сафларга қайтамиз.\n2020 йил 3 июнь куни қашшоқликни камайтиришга бағишланган видеоконференцияда Ўзбекистон Президенти Шавкат Мирзиёев уни минтақаларда олиб борилаётган ислоҳотлар учун мақтамасликни сўради. 2020 йилга мўлжалланган давлат бюджетида 410,5 миллиард сўм миқдорида маблағ ажратилган Миллий телерадиокомпания раисига мурожаат қилиб: «Менга «Президент шундай қилди», — деб мақташга ҳожат йўқ. Ислоҳотлар натижасида одамларнинг дунёқараши ўзгаради, қизиқиш пайдо бўлади, «ер меники» ҳисси пайдо бўлади. Ислоҳотларни шунчаки мақтов эмас, балки амалда намойиш қилинг», — деди. Давлат раҳбарининг сўзларига кўра, мамлакатда ижобий ўзгаришлар президент туфайли эмас, балки ислоҳотлар ва қонунларнинг ишлаши туфайли рўй беради: «Сизга бир нарса айтишдан қўрқаман, сиз дарҳол президентни мақтай бошлайсиз. Бунинг барчаси президент томонидан эмас, ислоҳотлар, қонун асосида амалга оширилишини айтдим».\nОрадан уч кун ўтиб, Ўзбекистон Президенти 6 июнь куни Фарғона шаҳрида бўлиб ўтган фаоллар йиғилишида «мақтовлар керак эмас»лигини таъкидлади: «Мен қисқа, сизлар кўпроқ гапирсаларингиз тўғри бўлади. Мақтов керак эмас. Президентга энг катта мақтов бўлиб бўлган — бу халқ ишончи. Ҳали энди биринчи қадамларни қўйяпмиз. Келиб, қарсак эшитиб кетиш менгаям осон. Лекин бундан натижа бўлмайди... Аччиқ-аччиқ масалаларни қатъий қўйинглар».\nШу гаплардан сўнг ҳам танқидга, ошкораликка, ҳаққоний муҳокама ва мулоқотларга йўл бермайдиган раҳбарларнинг тафаккурида (агар фикрласа) шундай хаёллар бўлса керак: ё у асли қўрқоқ, ё биз билгандан кўра кўпроқ нарсани билади. Қадимги замон файласуфи Ксенофонт: «Рост гапирганим, танқид қилганим учун кўп балоларга учрадим, лекин мақтаганим учун ҳеч пушаймон бўлмадим», — деган. Бу унинг киноясидир.\nПрезидент танқид қилинглар, «аччиқ-аччиқ масалаларни кўндаланг қўйинлар», «мақтов керак эмас» деб турганда, яна мақташда давом этадиган ОАВ раҳбарларининг қилмишини, фикратини шундай изоҳлаш мумкин:\nИккинчидан, ёки: «Президент балким сўз эркинлигини истайди, биз танқид қилиб кўрдик, лекин унинг атрофида ўтирганлар дарҳол бурнимизни ерга ишқаб қўйишди, уларнинг қўли узун ва улар кўпроқ хабардор. Кўзимга қараб юришим керак!» У ўнлаб танқиди туфайли ёпилган газеталарни, ишидан айрилган бош муҳаррирларни, юзлаб ҳақ сўзи учун қатағонга учраган журналистларни ва блогерларни мисол қилиб келтиради, яна минглаб мақтагани учун ўрнидан жилмай ўтирган нашр ва оммавий ахборот воситлари раҳбарлари ва ходимларига ишора қилади.\nМен бу фикрларнинг қай бирида жон борлигини билмайман, тўғриси билишни истамайман ҳам. Мен Президент Шавкат Мирзиёевнинг «Жамоат назорати ва оммавий ахборот воситалари эркинлиги масаласида ортга қайтиш бўлмайди», – деган сўзларига ишонаман, бир куни коррупционерлар ва монополистлар уни эгиб олишига ва ҳаммаси аввалги ҳолига қайтишига ишонмайман. Бу – романтика эмас, балким, сўнгги имкониятдир.\nШу ишонч билан танқидий мақолаларни ёздим, ёзяпман ва яна ёзаман.


Сафар Кокилов. Раҳмат, Ашуров ака! (ҳажвия) | www.ziyouz.uz\nБош саҳифа Ўзбек насри онлайн антологиясиСафар Кокилов (1952-2018)Сафар Кокилов. Раҳмат, Ашуров ака! (ҳажвия)\nСафар Кокилов. Раҳмат, Ашуров ака! (ҳажвия)\nҲаммани текширадиган бир ташкилот раҳбари – дўстим кўчада учрашиб қолиб, қўлимни қаттиқ қисди.\n– Қойил, қойил. Янги китобингиз муборак. Табриклаймиз.\n– Қуллуқ. Рахмат…\n– Бизга ҳам беринг. Оламиз. Бизнинг жамоа ҳам китобхон, маънавиятни қадрлаймиз…\n– Э-э. Қани ундай қилсангиз. Майли. Уйда озроқ китоб қолган эди.\n– Беринг. Жамоамизда 200 дан ортиқ одам ишлайди. Бераверинг, оламиз…\nМен эртасигаёқ китобларни кўтариб унинг ишхонасига келдим. Дўстим билан унинг кабинетида учрашдик. Ҳайҳотдек хона. Портретлар, гуллар. Бурчакда телевизор. Чет эл мебели. Тўрда дўстим виқор билан ўтирган экан, ўрнидан туриб келиб кўришди. Кабинетини кўриб мени суст босди. Хатто “арзимаган китобларни деб шундай одамни безовта қилдим” деб, сал хижолат бўлдим.\n– Опкелдингизми? Яхши қипсиз. Хозир йиғилишимиз бор. Бир донасини опкириб кўрсатаман. Таништираман. Мақтайман. Олишади, — деди дўстим қўлларини бир-бирига ишқалаб, — бирдан рўйхат туздириб, имзо қўйдириб оламиз.\n– Сизни ҳам ташвишга қуйдим-да, дўстим. – дедим қизариб-бўзариб: – Хохлаганлар олсин. Мажбурлаб ётманг тағин…\n– Албатта, албатта. Ҳе-е, мажбурлаб бўладими… Бизда одамлар анча ўқимишли, ўз хохишлари билан олиб ўқишади. – у шундай деб бироз ўйланиб қолгандай бўлди: — Бир Ашуров деганимиз бор. Фақат ўша олмаслиги мумкинда…\n– Ҳа, олмаса олмас. Битта киши экан-ку. Мажбур қилманг…\nДустим менга қараб маъноли бош чайқади-да, мийиғидан кулиб қўйди.\n– Битта киши-ю… Ҳа, майли, бир йўлини қилармиз. Олишади…\nМен унинг бирдан ўйланиб қолганига қизиқиб, сўрадим:\n– Ким ўзи ўша Ашуров? Муовинларингизданми?\n– Ҳе, йўқ. Оддий назоратчилардан. Танийсиз. Анови, ёзда ҳам эски палтосини ташламай кийиб юрадиган қилтириқ, биткўз одам бор-ку. Ўша-да.\n– Негадир эслай олмаётибман.\n– Танийсиз, танийсиз. Эскидан ишлайди. Бироз инжиқроқ. Тортишишни яхши кўради. Закунчи. Дарров “ёзаманга” тушадиганлардан. – дўстим кулди: — Сизга ўхшаган ёзувчи-да.\n– Хазиллашдим. Сиз китоб ёзасиз. У эса… Ҳа, майли. Бир илож қиламиз. Мен борай. Сиз мана чой, телевизор, газеталар, зерикмай ўтиринг. Дарров тугатиб келаман. – деб кабинетини менга топшириб, ўзи мажлислар залига чиқиб кетди, Мен газета варақладим. Телевизорга қарадим. Чой ичдим. Лекин барибир кўнглим безовталиги тарқалмади. “Бекор қилдим-да”, деб ўзимни ўзим койий бошладим. Кўнгил учун “китобларингни тарқатиб бераман”, деган бўлса ҳам мен опкелаверибман. Ҳе, аттанг. Бечора дўстим. Шундай лавозимлар, шундай кабинетларда ўтиргунча қанча чақириқ, тўсиклардан ўтиб келган-а… Ҳе-е… Ўзи яхши йигитда… Ёшликдан бирга ўйнаб-ўсганмиз. Кўнгли очиқ. Лекин… ишқилиб анови Ашуров дегани унинг кайфиятини бузмаса гўрга эди. Ҳаёлимда худди ҳозир улар кўпчиликнинг олдида жиққамушт бўлиб тургандай. Ашуров дўстимга: “Сен ўз амалингдан фойдаланиб ошнангнинг китобини бизга мажбурлаб бермоқчисан. Сени кўраман, устингдан ёзаман”, деяётгандек эди. Ўйлаган сари мени тер босарди. Бекор қилдим-да… Ҳе, афсус…\nКутганда бир минут ҳам соатларга ўхшайди-я. Тезроқ тугайқолсайди. Дўстимнинг кабинетини уёқдан-буёққа кезаман. Телевизордаги қўшиқ ҳам газетадаги кроссворд ҳам қизиқтирмайди. Ишқилиб, дўстимга гап тегмасинда. Китобимни олмасалар ҳам майли-е…\nБир маҳал коридорда одамларнинг ғала-ғовури эшитилди. Хавотирланиб қулоқларимни динг қилдим. Юрагим дукиллагани эшитиларди.\nШу пайт эшик очилиб дўстим кўринди. Э, хайрият-э! У кулиб турарди.\n– Қалай? Тинчликми?\n– Ҳе, Зўр бўлди. Бопладим. Мана. – У менга қўлидаги рўйхат ва имзолар қўйилган қоғозни кўрсатди: — Ашуров қўл қўйди. Ҳамма оладиган бўлди китобингизни… Уф-ф…\nДўстим жойига бориб ўтирди. Вентиляторни ишлатди. Кўзларини юмиб, шамолга ўзини тутди. Роҳатланарди. Сўнг бир пиёла чой қуйиб ичди. Менга қараб кулди.\n– Ашуров ҳам қул қўйди-ей. Бу ҳам сенинг бахтинг. Омадли йигитсизда ўзи.\n– Йўғ-э. Қандай қилиб? Ахир ўзингиз…\nДўстим чойдан хуплаб, давом этди.\n– Йўлини топдим-да. Яқинда Ашуровнинг туғилган куни. Мажлис бошланишида Ашуровни табрикладим. Жамоа номидан бир ойлик маоши миқдорида мукофот беришимизни айтдим. Кутмаган экан. Кўзларидан ёш чиқиб кетди. Сўнг сизнинг китобингизни кўрсатдим. Ўзимиздан чиққан ёзувчи, яхши хаётий ҳикоялар ёзган, ўқинглар, дедим. Ашуров акамга ўхшаган меҳнаткаш одамлар ҳақида экан, дедим. Насиб қилса, ёзувчига айтамиз, Ашуров акамиз тўғрисида ҳам бирон очеркми, ҳикоями ёзадилар деб сизнинг номингиздан ҳам ваъда бериб юбордим-эй. Хуллас, шундан сўнг рўйхат тузилди. Менинг гапларимдан сўнг ўн киши ўз ихтиёри билан китоб олиб ўқийман деб, рўйхатга имзо қўйдилар. Бир маҳал Ашуров ҳам ўрнидан туриб келса бўлама.\n– Қани, катта, ҳамма яхши китоб дейишяпди. Бизга ҳам битта беринг-чи. Уйга бориб, бир маза қилиб ўқийлик… – деб, не куз билан кўрайки, рўйхатга кўл қўйди-эй. “Ҳе, яшанг”, деб уни қучоқлаб олганимни ўзим билмайман. У ҳам шуни кутиб турган экан, мени қучоқлаб олди-да, қулоғимга пичирлади:\n– Ҳе, катта-ей. Роса пухталик қилдингиз-да. Лекин шу “премя”нгиз бўлмаганда, бир ямлаб ютардим-а. Ҳа, майли. Бопладингиз. – деб шарақлаб кулиб юборди.\n– Ҳе, хайрият. Яхшилик билан тугабди, Қолган одамларчи? – дедим дўстимнинг қувончига шерик бўларканман. — Улар ҳам олишдими?\n– Ҳе-е. Ашуров қўл қўйдими, бўлгани шу. Кўпчилик уни кутиб ўтирган экан. Ундан сўнг бирдан ҳамма ёпирилиб кетди. Ҳали яна элликта китоб опкеладиган бўлдингиз, кўпчиликга етмай қолди…\n– Ҳе, яшаворинг, дўстим! – деб уни бағримга босдим. Ҳе-е, раҳбарлик ҳам қийин иш-да. Кези келганда қўл остидагиларинга паст кетасан… Дўстимга “бу ерда сен эмас, Ашуров раҳбар экан-ку” деб ҳазил қилгим келди-ю, айтмадим. Хафа қилиб нима керак. Тўғри-да. Энг асосийси, Ашуров қўл қўйибди-ку!\nРахмат, Ашуров ака!\n← Аввалги Аввалги Сафар Кокилов. Консилиум (ҳажвия)\nКейинги → Кейинги: Сафар Кокилов. Бўтагинам (ҳажвия)


ҚАШҚАДАРЁ ВИЛОЯТИ ТАРИХИ\nҚашқадарё воҳасида милоддан аввалги асрларда вужудга келган, ёши жаҳоннинг энг қадимги манзиллари билан бўйлашадиган шаҳарлар бор. Шаҳрисабз ва Қарши ана шундай шаҳарлардандир. Шаҳрисабз ва Қаршининг 2700 йиллик юбилейлари нишонланиши ва уларнинг улуғ ёши жаҳон миқёсида тан олиниб, ҳукуматимиз қарорига мувофиқ байрам сифатида тантана қилингани фикримизнинг ёрқин исботидир.\nҚарши шаҳрининг кечмиши қадимий Ерқўрғон, Заҳҳоки Морон, Насаф (Нахшаб) – Шуллуктепа манзилларида ўтган. Археологларнинг маълумотларига қараганда, Қарши воҳасида биринчи шаҳар ҳозирги қарши шаҳридан шимолда жойлашган қадимги Ерқурғонда милоддан аввалги VI-II асрларда шаклланган. Эрамиздан аввалги VI-II асрларда у икки қатор девор билан ўралган ва майдони 150 гектар (таноб)ни ташкил этган.\nҚарши воҳаси марказининг тарихи Бобил (Ироқ), Александрия (Миср), Ереван (Арманистон), Таксила (Покистон) каби қадимги шаҳарлар ривожига ўхшашдир. Чунончи, VI асрда Турк ҳоқонлиги ва Эрон Сосонийлари томонидан Эфталитлар империясига қарши олиб борилган жангларда Ерқўрғон ёниб, вайронага айланган. Шундан сўнг, Қарши воҳаси пойтахти Ерқўргоннинг Жанубий-Ғарб томонидаги Қашқадарёнинг Жанубий соҳили бўйида, ҳозирги Шуллуктепа ўрнида қад кўтаради. У тарихда Нахшаб (арабча - Насаф) номи билан маълум ва машҳур.\nНахшаб ХIII асрда Чингизхон босқинчилари томонидан вайрон қилингач, воҳа маркази учинчи маротаба ҳозирги Қаршининг эски шаҳар қисми ўрнида қайта тикланган. Шу тариқа Ерқўрғон, Нахшаб ва Қарши шаҳарлари Қарши вохаси марказининг тараққиёт босқичларини ўзида мужассам этган. Ерқўрғон ва Заҳҳоки Морон (м.а. II-I асрлар)да археологлар томонидан топилган кўҳна ашёлар ўзбек халқининг аждодлари энг қадимги замондан ўтроқ ҳаёт кечириб, давлат тузуми асосида шаҳар маданиятини яратганлигини ва ҳунармандчилик, санъат ривожланганлигини тасдиқлайди.\nНасаф IX-XII асрларда Жанубий Суғднинг асосий шаҳарларидан ҳисобланган. Унда работ, шаҳристон, карвонсаройлар, масжид ва мадрасалар мавжуд бўлган. Манбаларда Насафнинг Боён гузарида буюк муҳаддис Имом Бухорий истиқомат қилганлиги, Насафда хадисшунослик мактаби фаолият кўрсатганлиги ва бу шаҳар IX-X асрларда ўзига хос илмий-маданий марказлардан бири даражасига кўтарилганлиги қайд этилган. Мазкур шаҳарда турли даврларда 200 дан зиёд Насафийлар яшаб, ижод этган.\nИстиқлол туфайли Ўзбекистонда маданий меросга нисбатан муносабат ижобий томонга ўзгарди. Самарқанд, Бухоро, Хива, Термиз, Шаҳрисабз каби қадимий шаҳарларнинг қутлуғ юбилейлари ўтказилиб, улардаги умумбашарий маданиятнинг бебаҳо дурдоналари бўлган меъморий обидалар қайта тикланди. Худди шундай навбат ўзининг бой тарихи ва маданий меросига эга бўлган Қарши шаҳрига ҳам етиб келди ва шаҳар юбилейи нишонланди.\nҚаршининг ҳозирги кунгача сақланган меъморий ёдгорликлари - Кўкгумбаз, Қашқадарё кўприги, Қарши ҳаммоми, Шарофбой, Бекмуродбой, Қиличбой, Абдулазизбой мадрасалари, Одина жомеъ масжиди, Қарши сардобаси, Абу Убайда бин ал-Жарроҳ зиёратгохи ва Хонақо масжиди мажмуаси ҳукуматимиз ва халқимиз ардоғида.\nҚарши шаҳридаги Кўкгумбаз масжиди, Қашқадарё устига қурилган ғишткўприк, қадимий ҳаммом ва мадрасалар ўзбек меъморчилигининг ноёб намуналаридан бўлиб, уларнинг ҳар бири ўз тарихига эга. Бу обидалар Ўзбекистондаги кўплаб тарихий-маданий ёдгорликлар каби юксалиши улуғворлик даврларини ҳам, эътиборсизлик ва таҳқирона тазйиқларни ҳам, вайронгарчилик ва тушкунлик ҳолатларини ҳам бошидан кечирган.\nҲозирги Ўзбекистоннинг Қашқадарё вилояти қадимги сўғд воҳасининг унумдор деҳқончилик ҳудудини эгаллаган бўлиб, қадимда ўз сувларини Амударёга қуювчи Зарафшон ва Қашқадарё дарёлари оралиғида, мовароуннаҳрнинг қоқ марказида жойлашган. Мовароуннаҳрнинг барча тарихий ривожланиш босқичлари ушбу вилоят билан чамбарчас боғлиқдир. Китоб ва Шаҳрисабзда жойлашган қадимги шаҳарларда олиб борилган қазиш ишлари давомида археологлар томонидан топилган хилма хил моддий бойликлар ва тангалар силсиласи антик сўғдиёнага хос бўлган бой маданиятдан далолат беради. Антик даврдан кейинги илк асрлардаги мустақил давлатлар ҳисобланмиш Китоб, Заҳоки Марон ва Қарши яқинидаги Ерқўрғон шаҳарлари тарихий қатламларда ёрқин из қолдирган.Янги эранинг V асри келиб эса антик шаҳарларнинг таназзулга юз тутиши кузатилади. IV-VII асрларда бирин-кетин илк феодалларнинг мустаҳкам қалъалари пайдо бўла бошлади. (Муддинтепа, Шўртепа, Шуллуктепа ва бошқалар шулар жумласидандир). Археологик қазишмалар мобайнида IV-VII асрларда мавжуд бўлган Каджартепа, Тоғайтепа, Кўхнафазли шаҳарчаларининг қолдиқлари топилди. Шу вақтда Кеш вилояти (Китоб ва Шаҳрисабз) ва Нахшаб (ҳозирги Қарши шаҳри) турк ҳоқонлиги давлатининг тўққиз федерацияси таркибига кирарди.Улар мухторият ҳисобланар ҳамда Самарқандда ҳукмронлик қилувчи ҳоқонга ҳирож тўларди.\nЎша вақтдаги шаҳарларда лойдан қурилган қалин деворлар, уларда қўриқлаш учун баланд миноралар ва мустаҳкам дарвозалар, баъзи шаҳар дарвозаларида эса мустаҳкам қулфлар мавжуд эди. Шаҳар ҳудуди гавжум аҳоли яшайдиган ижтимоий - маданий марказ ҳисобланарди.\nXVI аср охирларида Абдуллахон II (1557-1598) ҳукмдорлиги даврида Марказий Осиёда катта қурилишлар авж олган. Қарши шаҳрида уша вақтда Мадраса, ҳаммом, ҳашамдор Кўкгумбаз намозгоҳи қўрилган, ҳатто Қашқадарё ўстига кўприк ҳам солинган.\nКўкгумбаз масжиди ҳайит намозлари учун мўлжалланган бўлиб, унда халқ ҳар йилда икки марта «Рамазон» ва «Қўрбон» ҳайитлари маросимларидагина тўпланарди. Ҳайит намози масжидлари намозгоҳ ёки мусалло деб ҳам юритилган. Намозлар пайтида кўплаб халқ йиғилганлиги сабабли намозгоҳлар шаҳардан ташқарида, кенгроқ жойларга қурилган. Одатда, гузар, жомеъ ва ҳоказо масжидларнинг девори ёки бинолар билан ўралган ҳовлиси бўлган. Намозгоҳлар эса очиқ, кенг майдонда меҳроб девори билан қиблага қаратилган ягона бинодан ташкил топган. Кўкгумбаз жомеъ масжиди ана шундай намозгоҳлардан бўлиб, ўтмишда «Намозгоҳ», «Жума масжиди» деб аталган.\nМасжид биноси гумбаз томли асосий бош хона - хонақоқ ҳамда унинг икки ёнидаги чап ва ўнг қанот қисмларидан иборат. Тарҳи туғрибурчак шаклида бўлиб, узунлиги 38.25 метрга тенг. Қисқа томонларининг бири 14 метр, иккинчиси эса 14.6 метр. Асосий хонанинг тарҳи 8 метрли квадрат, у ён деворларига ишланган равоқли йўлак билан қанот қисмларига боғланган. Қанот қисмларининг ҳар бири икки қатор бўлиб тушган тўрт хонадан ташкил топган. Хоналар тепаси гумбазлар билан ёпилган. Бинонинг юза ва ён томонларидаги хоналарнинг олди ўз вақтида айвон сингари очиқ бўлган. Ҳозир уларга ғишт терилиб, ён томондагиларнинг бутунлай ёпилганлигини, юзадагиларнинг эса қисман торайтирилганлигини кўрамиз. Хоналар, ўз навбатида, бир-бирига равоқли бўшлиқлар орқали очиладиган қилиб қурилган. Асосий хонанинг қибла томонидаги деворида меҳроб, ёнида эса поғонали минбар мавжуд. Меҳроб энига анча чуқур ишлангани учун бино орқасидаги девор бир оз кенгайган. У хонақоқ ўртасидан четроққа сурилган ҳолатда жойлашган. Хонанинг олди ён қанот қисмлар билан узвий боғланган пештоқдан иборат. Унинг қалин даҳаналари ичида айлана зиналари ён қанотлар бинонинг томига олиб чиқади.\nБаландлиги 14 метрга тенг хонақоҳнинг тепаси қанотларга қўндирилган ички гумбаз билан ёпилган, хонақоҳнинг қибла томони деворида меҳробни ўраб олган катта равоқ ичкариси қалқонсимон майда бағалли ярим гумбаз шаклида. Ён қанот хоналарнинг гумбазлари қабариқ кўринишдаги ганчкор бағал тарзида ишланган. Бино, асосан, 26х26х5 ва 28х28х6 сантиметрли чор ғиштлар билан қурилган. Шунингдек, пештоқнинг қалин деворлари ичини тўлдириш ҳамда харсанг тошли пойдеворларнинг тагини текислаш учун ғишт парчалари ишлатилганлиги ҳам аниқланди.\nПойдеворлар нисбатан унча чуқур эмас - 0.7-1.1 метр, қалинлиги ҳам деворлар қалинлигига тенг, унда тупроқ билан тўлдирилган жойлари ҳам учрайди.\nБинонинг энг асосий, мўтабар қисми ҳонақоҳ ҳисобланади. Чунки бу хонада намозхонларга қибла томонни белгилаб берувчи Меҳроб жойлашган. Намозгохнинг олд қисмига улкан пештоқ ва Хонақоҳ устига узоқдан яққол кўринадиган баланд мовий гумбаз қурилган. Пештоқни сирланган кошинлар билан безатилиши ҳам шу мақсадда қилинган (ён қанот қисмлари безатилмаган).\nБинони безаган қопламаларига мовий, кўк, зангори ва оқ рангли кошинлар ҳамда силлиқланган ғиштлар ишлатилган. Пештоқнинг ички ва ён деворларидаги безаклар сирланган қадама ғиштларидан терилган содда шаклли геометрик нақшлар ҳамда уларга битилган хатлардан иборат (хатларда «Оллоҳ», «Мухаммад» ва бошқа сўзлар ёзилган).\nПишиқ ғиштдан равоқли кўприк қуриш тажрибаси Ўрта Осиёда илгаридан расм бўлган, илк ўрта асрлар даврига келиб у анча такомиллаштирилган. Бизгача этиб келган кўҳна кўприклар XVI асрнинг иккинчи ярмига тааллуқли бўлиб, улар орасида Қашқадарё устида қурилган кўприк энг катта ҳисобланади.\nДарё ўзанини кесиб ўтган, ғиштдан қурилган кўприкнинг ўн иккита мустаҳкам пиллапояси оёқлари кенг ва паст равоқлар орқали туташтирилган. Кўприкнинг узунлиги - 122 метр, эни - 8.2 метр, дарё тубидан ўртадаги юл қопламигача бўлган баландлиги - 5.35 метр. Кўприкнинг ҳар икки томонидаги равоқлар оралиғидаги пилпоялар жуда бақувват силиндирсимон, ғиштли тирговичлар билан мустаҳкамланган. Унинг асоси пастга томон кенгайтириб борилган, ҳар бирининг диаметри қарийб 4 метр келадиган буржларга бирлаштирилган. Мароми билан терилган ғиштин буржлар қатори, равоқнинг чуқур жар тепасида эканлиги, кўприкнинг устки тузилиши чидамли, пухта иншоотнинг меъморий қиёфасидан дарак беради.\nДарё ўзанининг кенгайтирилганлиги сабабли кўприк 1914 йилда қайта қурилган. Қирғоқнинг четки куҳна пиллапоялари янгиланган. Кўприкнинг икки томонига қоровулхоналар қурилган. Бу бажарилган ишлар ғишт плитага ёзиб қуйилган. Ривоятда Қашқадарё кўпригининг қурилишини Абдуллахон II га нисбат берилади.